open-index/open-wikipedia-markdown huggingface dataset:
ഐക്കണോസ്റ്റാസിസ്

ക്രൈസ്തവ ദേവാലയങ്ങളുടെ ഉള്ളിൽ സ്ഥാപിച്ചിട്ടുള്ള അലംകൃതങ്ങളായ മറകളാണ് **ഐക്കണോസ്റ്റാസിസ്** എന്നറിയപ്പെടുന്നത്.  ബൈസാന്ത്യൻ ശൈലിയിൽ നിർമ്മിക്കപ്പെട്ടിട്ടുള്ള പള്ളികളിലാണ് ഇതു സാധാരണ കാണപ്പെടുന്നത്.  ഐക്കണോസ്റ്റാസിസ് സ്ക്രീനുകൾ സാധാരണയായി കല്ലിലും തടിയിലും ലോഹത്തിലും നിർമ്മിക്കാറുണ്ട്.  ആരാധനസ്ഥലത്തിനു പിന്നിൽ ദേവലയത്തിലെ പ്രധാന കവാടത്തിനടുത്താണ് ഇത്തരം സ്ക്രീനുകൾ സ്ഥപിക്കുക പതിവ്. റഷ്യയിലും അമേരിക്കയിലും ഇത്തരം സ്ക്രീനുകൾ ധാരാളം കണ്ടുവരുന്നുണ്ട്.

## വിഭജനത്തിന്

ആദ്യകാലങ്ങളിൽ ലളിതമായ വിഭജനതിനോ തത്കാലമറവുകൾക്കോ വേണ്ടിയാണ് ഐക്കണോസ്റ്റാസിസ് സ്ക്രീനുകൾ ഉപയോഗിച്ചിരുന്നത്.  ഇത്തരം സ്ക്രീനുകൾ മതസംബന്ധിയായിട്ടുള്ള ശില്പങ്ങളും കൊത്തുപണികളും കൊണ്ടലങ്കരിച്ചിരുന്നു.  പൗരസ്ത്യ ഓർത്തഡോക്സ് ദേവാലയങ്ങളിൽ അലങ്കാരത്തിനായും വിഭജനാർഥവും ഇത്തരം സ്ക്രീനുകൾ ഉപയോഗിച്ചിരുന്നു.  കാലക്രമേണ സ്തൂപങ്ങൾ (columns) കെട്ടി ഉയർത്തി അവയ്ക്കുമധ്യേ ഐക്കണുകൾ ക്രമീകരിച്ച് ഇവയുടെ ഉപയോഗം ക്കൂടുതൽ കാര്യക്ഷമമാക്കി.  ദേവാലയങ്ങൾക്കുള്ളിൽ ഏതാണ്ട് മധ്യഭാഗം വരെ പല ഉയരത്തിൽ ഇത്തരം സ്ക്രീനുകൾകൊണ്ട് മറച്ചിരുന്നു.  ചിലപള്ളികളിൽ, കൊത്തുപണികൾ കൊണ്ട് അലങ്കരിക്കപ്പെട്ട സ്ക്രീനുകളുടെ മുൻഭാഗത്ത് മുന്നു വാതിലുകൾ ഘടിപ്പിച്ചിരുന്നു.  വാതിലുകളുടെ മുൻഭാഗം കമാനങ്ങളും തൊരണങ്ങളും കൊണ്ട് മോടി പിടിപ്പിക്കുകയും പതിവായിരുന്നു.

## യവനികയ്ക്കുപകരം

പാശ്ചാത്യ-മധ്യ-പൗരസ്ത്യശൈലികളിൽ നിർമ്മിക്കപ്പെട്ടിട്ടുള്ള ക്രൈസ്തവ ദേവാലയങ്ങലിൽ ആൾത്താരയുടെ മുന്നിൽ, രണ്ടു വശങ്ങളിലായി ഓരോ ചെറിയ മുറിയും അവയ്ക്കു മുൻപിൽ യവനികയുടെ ഉപയോഗം നിർ‌‌വഹിക്കത്തക്കവണ്ണം വച്ചിട്ടുള്ള ഐക്കണോസ്റ്റാസിസുകളും കാണാം.

ക്രൈസ്തവ ദേവാലയങ്ങളിൽ സാധാരണ കണ്ടുവരുന്ന പ്രധാന ഐക്കണുകൾ ക്രിസ്തുവിന്റെ വിവിധ അപദാനങ്ങളെ പ്രതിപാദിക്കുന്നവ, വിധികർത്താവായുള്ള ക്രിസ്തുവിന്റെ രാജോചിതമായ രണ്ടാം വരവ്, അന്ത്യ തിരുവത്താഴം തുടങ്ങിയവയാണ്.

## വിഖ്യാത ഐക്കണുകൾ

ഐക്കണുകൾക്ക് വിശ്വവിഖ്യാതമായി തീർന്നിട്ടുള്ള യു. എസ്. എസ്. ആറിൽ ഐക്കണോസ്റ്റാസിസ് സ്ക്രീനുകൾ ഒട്ടുംതന്നെ വിരളമല്ല.  അവ ഭീമാകാരങ്ങളും കൊത്തുപണികൾ കൊണ്ട് അലംകൃതങ്ങളും ലോഹ നിർമിതങ്ങളുമാണ്.  ഇവയ്ക്കു പുറമേ മറ്റുചില ഐക്കണോസ്റ്റാസിസ് മറകളും നിർമ്മിക്കുക സാധാരണമാണ്.  സൈവദൂതന്മാരായ ഗബ്രിയേൽ, മൈക്കൾ എന്നിവരുടെ ഐക്കൺ ചിത്രങ്ങൾ, പന്ത്രണ്ട് അപ്പോസ്തലന്മാർ, പഴയനിയമത്തിലെ പ്രവാചകന്മാർ എന്നിവരെ പ്രതിനിധാനം ചെയ്യുന്ന ശില്പങ്ങൾ, ദേവാലയങ്ങളിലെ പെരുന്നാൾദൃശ്യങ്ങൾ ചിത്രീകരിക്കുന്ന ഐക്കണുകൾ തുടങ്ങിയവ ഇത്തരം ഐക്കണൊസ്റ്റാസിസ് സ്ക്രീനുകളിൽ കാണാം.

എ. ഡി. 725-843 കാലഘട്ടങ്ങളിൽ ആരാധനാസ്ഥലങ്ങളിൽ നടന്ന വിഗ്രഹഭഞ്ജന ശ്രമത്തിന്റെ ഫലമായി ഒട്ടുമുക്കാൽ ചിത്രങ്ങളും ഐക്കണുകളും സ്ക്രീനുകളും നശിച്ചുപോയി.  എങ്കിലും ചില കിഴക്കൻ രാജ്യങ്ങളിൽ ഇന്നും ആരാധനാ സംബന്ധമായ പ്രാധാന്യം ഐക്കണുകൾക്ക് നൽകിപ്പോരുന്നുണ്ട്.

## അവലംബം



## പുറംകണികൾ

*  http://www.stmarkorthodox.org/iconostasis.html 
*  http://groups.yahoo.com/group/iconostasis/?tab=s
*  http://en.wikisource.org/wiki/1911_Encyclop%C3%A6dia_Britannica/Iconostasis
*  http://www.orthodoxworld.ru/en/icona/7/index.htm 
*  http://www.templestudy.com/2008/03/05/iconostasis-an-eastern-orthodox-veil/
ശരൺകുമാർ ലിംബാളെ

ഇന്ത്യയിലെ ദളിത്‌ സാഹിത്യകാരന്മാരിൽ പ്രമുഖനാണ് **ഡോ. ശരൺകുമാർ ലിംബാളെ**‍. മറാഠി നോവലിസ്റ്റ, കഥാകൃത്ത്, കവി, സാഹിത്യ വിമർശകൻ. മഹാരാഷ്ട്രയിലെ പൂനയിൽ ജനിച്ചു.1956 ജൂൺ1-ന് ജനനം.ഇംഗ്ലീഷിൽ ബിരുദവും മറാഠിയിൽ ബിരുദാനന്തര ബിരുദവും ഗവേഷണ ബിരുദവും നേടി.നാല്പതിലധികം ഗ്രന്ഥങ്ങൾ രചിച്ചു. ഇരുപത്തിയഞ്ചാം വയസ്സിലെഴുതിയ *[[അക്കർമാശി]]* എന്ന ആത്മകഥാഖ്യാനമാണ്‌ ആദ്യകൃതി. The outcaste എന്ന പേരിൽ ഈ പുസ്തകം ഇംഗ്ലീഷിലേക്ക് വിവർത്തനം ചെയ്യപ്പെട്ടിട്ടുണ്ട്.കൂടാതെ മലയാളം ഉൾപ്പെടെ പല ഇന്ത്യൻ ഭാഷകളിലേക്കും വിവർത്തനം ചെയ്ത് പ്രസിദ്ധപ്പെടുത്തുകയും ഏറെ ചർച്ചചെയ്യപ്പെടുകയും ചെയ്തു. ഫ്രഞ്ച് ഉൾപ്പെടെ പ്രധാന ലോകഭാഷകളിലെല്ലാം വിവർത്തനങ്ങളുണ്ടായ ഈ കൃതി മറാത്തിയിലെ ദളിത്‌ സാഹിത്യത്തിലെ ഉദാത്തസൃഷ്ടിയായി ഗണിക്കപ്പെടുന്നു. നാസിക്‌ ആസ്ഥാനമായുള്ള യശ്വന്തറാവു ചവാൻ മഹാരാഷ്ട്ര ഓപ്പൺ യൂനിവേഴ്‌സിറ്റിയുടെ പൂനെ ഡിവിഷൻ റീജനൽ ഡയറക്‌ടറാണ്‌ ഇദ്ദേഹമിപ്പോൾ.2004-ൽ പ്രസിദ്ധപ്പെടുത്തിയ Towards an Aesthetics of Dalit Literature ഇന്ത്യൻ ദളിത് സാഹിത്യപഠനങ്ങളിലെ ഒരു നാഴികക്കല്ലായിട്ടാണ് കണക്കാക്കുന്നത്. ഡോ. പി.കെ.ചന്ദ്രൻ ആണ് അവർണൻ മലയാളത്തിലേക്ക് 
പരിഭാഷപ്പെടുത്തിയത് 

### പ്രധാന കൃതികൾ

അക്കർമാശി(ആത്മകഥ) ,ചൂവാ ചൂത്ത്,ബഹുജൻ ,ഹിന്ദു (നോവൽ), ദളിത് ബ്രാഹ്മൺ, ഉദ്രേക് (കഥ), സാംസ്കൃതിക് സംഘർഷ്, ഭാരതീയ് ദളിത് സാഹിത്യ, ദളിത് സാഹിത്യാചേ സൗന്ദര്യശാസ്ത്ര(പഠനം)

## അവലംബം


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മറാഠി സാഹിത്യകാരന്മാർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ദലിത് എഴുത്തുകാർ
മിസ്റ്റർ ക്ലീൻ

വിനയന്റെ സംവിധാനത്തിൽ മുകേഷ്, ശ്രീനിവാസൻ, ആനി, ദേവയാനി എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പ്രദർശനത്തിനെത്തിയ ഒരു ഹാസ്യപ്രധാനമായ മലയാളചലച്ചിത്രമാണ് ***മിസ്റ്റർ ക്ലീൻ***. ജി.കെ. പ്രൊഡക്ഷൻസിന്റെ ബാനറിൽ ശ്രീനിവാസ് കാലടി, പി.എസ്. കുര്യാക്കോസ് എന്നിവർ നിർമ്മിച്ച ഈ ചിത്രം മുരളി ഫിലിംസ് ആണ് വിതരണം ചെയ്തത്. ഈ ചിത്രത്തിന്റെ കഥ നീനയുടേതാണ്. തിരക്കഥ, സംഭാഷണം എന്നിവ നിർവ്വഹിച്ചത് രാജൻ കിരിയത്ത്, വിനു കിരിയത്ത് എന്നിവർ ചേർന്നാണ്.

## അഭിനേതാക്കൾ
* മുകേഷ് – ഡോ. രാജഗോപാൽ
* ശ്രീനിവാസൻ – മഹാദേവൻ തമ്പി
* രാജൻ പി. ദേവ് – മാധവൻ തമ്പി
* ഹരിശ്രീ അശോകൻ – അയ്മൂട്ടി
* കോട്ടയം നസീർ – അറ്റൻഡർ വേലായുധൻ
* സാദിഖ് – ഡോ. ജോസഫ് മാത്യു
* എൻ.എഫ്. വർഗ്ഗീസ് – ഡോ. അലക്സ്
* മധുപാൽ – ജയകൃഷ്ണൻ
* ആനി – ഡോ. നന്ദിനി
* ദേവയാനി – സിസ്റ്റർ നിർമ്മല
* സീനത്ത്

## സംഗീതം
കൈതപ്രം ദാമോദരൻ നമ്പൂതിരി, വിനയൻ എന്നിവർ എഴുതിയ ഗാനങ്ങൾക്ക്  സംഗീതം പകർന്നത് എസ്.പി. വെങ്കിടേഷ് ആണ്. ഗാനങ്ങൾ വിപണനം ചെയ്തത് മാഗ്ന സൗണ്ട്.
; ഗാനങ്ങൾ
# എൻ സ്വർണ്ണമാനേ ഇനി വിടില്ല നിന്നെ – ബിജു നാരായണൻ, കെ.എസ്. ചിത്ര
# ഏഴു നില മാളികമേലേ – കെ.ജെ. യേശുദാസ്
# ഏഴുനില മാളികമേലേ – റോഷിനി
# ഇടനെഞ്ചിൽ തുടികൊട്ടുന്നൊരു – പി.ആർ. പ്രകാശൻ (ഗാനരചന: വിനയൻ)

## അണിയറ പ്രവർത്തകർ
* ഛായാഗ്രഹണം: വിപിൻ മോഹൻ
* ചിത്രസം‌യോജനം: ജി. മുരളി
* കല: ബോബൻ
* ചമയം: രവീന്ദ്രൻ, ശിവ
* വസ്ത്രാലങ്കാരം: വേലായുധൻ കീഴില്ലം
* നൃത്തം: ബൃന്ദ
* പരസ്യകല: സാബു കൊളോണിയ
* ലാബ്: ജെമിനി കളർ ലാബ്
* എഫക്റ്റ്സ്: മുരുകേഷ്
* ശബ്ദലേഖനം: ബാലാജി
* നിർമ്മാണ നിയന്ത്രണം: രഞ്ജിത്
* റീറെക്കോർഡിങ്ങ്: കോതണ്ഡം
* വാതിൽ‌പുറ ചിത്രീകരണം: ശ്രീമൂവീസ്
* ലെയ്‌സൻ ഓഫീസർ: ഉണ്ണി പൂങ്കുന്നം

## പുറത്തേക്കുള്ള കണ്ണികൾ
* 
* ''മിസ്റ്റർ ക്ലീൻ''  – മലയാളസംഗീതം.ഇൻഫോ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ
വർഗ്ഗം:കൈതപ്രം-വെങ്കിടേഷ് ഗാനങ്ങൾ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ
ഐബിസ്

ചതുപ്പു നിലങ്ങളിൽ സാധാരണമായി കാണുന്ന നീണ്ട കാലുകളും കഴുത്തും ചുണ്ടുമുള്ള പക്ഷികൾ.  ഉദ്ദേശം 30 സ്പീഷീസിൽപ്പെട്ട പക്ഷികൾക്ക് ഈ പേരു നൽകിയിട്ടുണ്ട്.  കൊക്കുകളുടെ കുടുംബത്തിൽ (Threskiornithidae) പെടുന്നവയാണ് ഇവയും.  എന്നാൽ കൊക്കുകളുടേതിനെക്കാൾ പൊതുവേ വണ്ണം കൂടിയതാണ് ഇവയുടെ കഴുത്തും ചുണ്ടും.  ചുണ്ടു താഴേക്ക് ഒട്ടൊന്നു വളഞ്ഞതുമാണ്.  ചുണ്ടിന്റെ അടിഭാഗം മുതൽ അഗ്രംവരെ ഒരു *ചാൽ* (groove) കാണപ്പെടുന്നു.

## വസസ്ഥലം

ആഴം കുറഞ്ഞ ചതുപ്പുകൾ, കുളങ്ങൾ, തടാകങ്ങൾ തുടങ്ങിയവയിൽ ഈ പക്ഷികൾ ഇരതേടി തുഴഞ്ഞുനടക്കുന്നതു കാണാം ചെറു മത്സ്യങ്ങൾ മൊളസ്കുകൾ തവളകൾ വലിയകീടങ്ങൾ, പച്ചിലകൾ മറ്റു സസ്യാവശിഷ്ടങ്ങൾ എന്നിവയാണ് ഇവയുടെ ആഹാരം.  കഴുത്തും കാലും നീട്ടിപിടിച്ച് വായുവിലൂടെ കുറേ ദൂരം പറന്നു നീങ്ങാനും ഇവയ്ക്കു കഴിവുണ്ട്.

## കോളനിവാസികൾ

കോളനികളായാണ് ഐബിസ് കൂടുകെട്ടുക.  വൃക്ഷ ശിഖരങ്ങളിൽ ഉറപ്പും ബലവുമുള്ള കമ്പുകൾ ഉപയോഗിച്ചുണ്ടാക്കുന്ന *പ്ലാറ്റുഫോമുകളാണ്* ഇവയുടെ കൂടുകൾ. കൊക്കിൻ കൂടുകളുമായി ഇടകലർന്നാണ് ഈ കൂടുകൾ കാണപ്പെടുക.

## വസിക്കുന്ന ദേശങ്ങൾ

*ഗ്ലോസീ ഐബിസ്* എന്ന ഇനമാണ് ഐബിസുകളിൽ ഏറ്റവും ചെറുത് ഇതിന്റെ കറുത്ത തൂവലുകളിൽ അവിടവിടെ തിളങ്ങുന്ന പച്ചയും നീലലോഹിതവുമായ പൊട്ടുകൾ കാണാം.  ദക്ഷിണ യൂറോപ്പ്, ഏഷ്യ, ഈസ്റ്റിൻഡീസ്, ആസ്ട്രേലിയ, ആഫ്രിക്കയുടെ ചില ഭാഗങ്ങൾ, മഡഗാസ്കർ കരീബിയൻ പ്രദേശങ്ങൾ എന്നിവിടങ്ങളിലെല്ലാം ഈ ഇനം സമൃദ്ധമാണ്.  അപൂർ‌‌വമായി ഇവ ബ്രിട്ടീഷ് ദ്വീപുകളിലും കടന്നു ചെല്ലാറുണ്ട്.

പുരാതന ഈജിപ്റ്റ്കാർ ആരാധിച്ചിരുന്ന *സേക്രഡ് ഐബിസ്* എന്നയിനം ഈജിപ്റ്റിൽ ഇന്ന് നാമാവശേഷം ആയിക്കഴിഞ്ഞെങ്കിലും സഹാറയ്ക്കു തെക്ക് സാധാരണമാകുന്നു.  വെളുത്ത ശരീരമുള്ള ഇതിന്റെ തലയ്ക്കും കഴുത്തിനും കറുപ്പുനിറമാണ്.  മഡഗാസ്കർ, അറേബ്യ എന്നിവിടങ്ങളിലും ഈ ഇനം സുലഭമാകുന്നു.

വെനിസ്വേല മുതൽ ബ്രസീൽ വരെയുള്ള പ്രദേശങ്ങളിൽ കാണപ്പെടുന്ന ഒരിനമാണ് *സ്കാർലറ്റ് ഐബിസ്*.  തൂവലുകൾ ഇല്ലാതെ നഗ്നമായ ചുവന്ന കൊക്കുമൊഴികെ തൂവെള്ളയായ *വൈറ്റ് ഐബിസ്* ഇന്ത്യ, സിലോൺ, ബർമ, മലേഷ്യ ദക്ഷിണ ജപ്പാൻ എന്നിവിടങ്ങളിലെല്ലാം കാണപ്പെടുന്നു.  *കഷണ്ടികൊക്ക്* എന്നറിയപ്പെടുന്ന ഈ ഇനം തണുപ്പുകാലങ്ങളിൽ ശാസ്തംകോട്ടയിലെ നെൽപ്പാടങ്ങളിൽ ഇരതേടി നടക്കുന്നതായി കണ്ടെത്തിയിട്ടുണ്ട്.  രാത്രികാലങ്ങലിൽ ശാസ്താംകൊട്ട കായലിന്റെ കരയിലുള്ള വൃക്ഷങ്ങളിലാണ് ഇവ ചേക്കേറിയിരുന്നത്.

*ഹെർമിറ്റ് ഐബിസ്* എന്നയിനം യൂറോപ്പിലാണ് കഴിഞ്ഞിരുന്നത്.  എന്നാൽ കഴിഞ്ഞ മൂന്നു നൂറ്റാണ്ടുകളായ് ഇത് അവിടെ നാമാവശേഷമായതായി കരുതപ്പെടുന്നു.  ഒരു അപൂർ‌‌വ-ഇനമാണ് *ജാപ്പനീസ് ക്രെസ്റ്റഡ് ഐബിസ്*.  1966-ൽ ജപ്പാനിലാകെ ഈ ഇനത്തിൽപ്പെട്ട 9 എണ്ണത്തെക്കുറിച്ചുമാത്രമേ അറിവുണ്ടായിരുന്നുള്ളു.  *വുഡ് ഐബിസ്* എന്നു പേരുള്ള ഇനം കൊക്കുകളുടെ കുടുംബത്തിൽ പെടുന്നവയാണെങ്കിലും ഇവയ്ക്കു നൽകപ്പെട്ടിരിക്കുന്ന പേര് *ഐബിസ് ഐബിസ്* എന്നു തന്നെ.

## അവലംബം

## പുറംകണ്ണികൾ

*  http://www.oiseaux.net/oiseaux/ibis.sacre.html
*  http://www.oiseaux.net/oiseaux/photos/ibis.a.tete.noire.html
*  http://www.oiseaux.net/oiseaux/photos/ibis.a.cou.noir.html
*  http://www.oiseaux.net/oiseaux/photos/ibis.d.australie.html
*  http://birdway.com.au/threskiornithidae/
ആവിയന്ത്രം

**ആവി യന്ത്രം** ഒരു താപ യന്ത്രമാണ്‌, ഇത് നീരാവി ഉപയോഗിച്ച് യാന്ത്രികോർജ്ജം ഉല്പ്പാദിപ്പിക്കുന്നു.
18ആം നൂറ്റാണ്ടിൽ ജയിംസ് വാട്ട് ആവി യന്ത്രം പരിഷ്കരിച്ചു. ഈ ആവിയന്ത്രമാണ് ബ്രിട്ടണിലും ലോകമെമ്പാടും നടന്ന വ്യവസായ വിപ്ലവത്തിന് പ്രധാന കാരണമായത്.

പ്രവർത്തിക്കുന്ന ദ്രാവകമായി ആവിയെ ഉപയോഗിക്കുന്ന ഒരു താപ യന്ത്രമാണ്, **ആവിയന്ത്രം**
ആവി യന്ത്രങ്ങൾ ബാഹ്യദഹന യന്ത്രങ്ങളാണ്.. അതിന്റെ പ്രവർത്തന ദ്രാവകം, ദഹന വസ്തുവിൽ നിന്നു വേറെയാണ്.

ദഹനമില്ലത്ത താപ സ്രോതസ്സുകളായ ഊർജ്ജ സ്രോതസ്സുകളായ സൗരോർജ്ജം, ആണവോർജ്ജം, ജിയൊ തെർമൽ ഊർജ്ജം എന്നിവയും ഉപയോഗിക്കാം.

ഈ പ്രവർത്തനത്തെ വിശകലനം ചെയ്യുന്ന തെർമൊ ഡൈനാമിക് ചക്രത്തെ റാങ്കിൻ ചക്രം (Rankine cycle) എന്നു പറയുന്നു. ഈ ചക്രത്തിൽ ഉന്ന്ത മർദ്ദത്തിൽ പ്രവർത്തിക്കുന്ന ബോയിലറിലാണ് വെള്ളത്തെ നീരാവിയാക്കുന്നത്. വികസിക്കുംപ്പോൾ പിസ്റ്റണിലൂടേയും ടർബൈനിലൂടേയും കടന്ന് മർദ്ദം കുറഞ്ഞ് ഘനീഭവിച്ച് വെള്ളമായി ബോയിലറിലേക്ക് തന്നെ തിരിച്ചെത്തുന്നു.
ബൊയിലറിനോട് ഘടിപ്പിച്ച യന്ത്രങ്ങളും, തീവണ്ടി ആവി യന്ത്രവും, കൊണ്ടു നടക്കാവുന്നവയും, ബീം യന്ത്രവും സാധാരണ ആവിയന്ത്രത്തിൽ ഉൾപ്പെടുന്നു. കൂടാതെ ആവി കൊണ്ടു പ്രവർത്തിക്കുന്ന പ്രത്യേക യന്ത്രങ്ങളായ സ്റ്റീം ഹാമർ, പൈൽ ഡ്രൈവർ എന്നിവയും പെടും.

ആവി ഉപയോഗിച്ച് ചലനം സാദ്ധ്യമാക്കിയത് 2000 വർഷങ്ങൾക്ക് മുമ്പാണ്. പക്ഷെ ആദ്യ യന്ത്രങ്ങൾ അത്ര പ്രാവർത്തികമായിരുന്നില്ല.  സ്പാനിഷു് കണ്ടുപിടിത്തക്കാരനായിരുന്ന ജെറൊനിമൊ ഡി അയാൻസി ബ്യുയോമോണ്ട്  1606ൽ ആവിയന്ത്രത്തിന് പേറ്റന്റ് ഏടുത്തിരുന്നു. 

1698 ൽ തോമാസ് സവേരി ആവി പമ്പിന് പേറ്റന്റ് നേടിയിരുന്നു. അതിൽ ആവിയ്ക്ക് പമ്പു ചെയ്യുന്ന വെള്ളവുമായി ബന്ധമുണ്ടായിരുന്നു. സവേരിയുടെ പമ്പിൽ ആവിയെ ഘനീഭവിപ്പിച്ച് ശൂന്യസ്ഥലം സൃഷ്ടിച്ചാണ് വെള്ളം വലിച്ചെടുത്തത്. ന്യുകോമൺന്റെ അന്തരീക്ഷയന്ത്രംമാണ് യഥാർത്ഥമായ ആവി യന്ത്രം. ഇത്1712ൽ ഖനികളിൽ നിന്ന് വെള്ളം ഉയർത്താൻ ഉപയോഗിച്ചിരുന്നു.

1781 ജെയിം വാട്ട് പാറ്റന്റു നേടിയ ആവിയന്ത്രം തുടർച്ചയായ ചാക്രിക ചലനം സാദ്ധ്യമാക്കി  വാട്സ്-ടെൻ യന്ത്രം പലയന്ത്രങ്ങൾക്കും ഊർജ്ജം നൽകി.ആ യന്ത്രങ്ങൾ കൽക്കരിയും അല്ലെങ്കിൽ വിറക് ഇന്ധനമായിടത്തും വെള്ളവും ഉള്ളിടത്തും  കാണുമായിരുന്നു. 

വർഗ്ഗം:ബ്രിട്ടീഷ് കണ്ടെത്തലുകൾ
അദ്നാൻ സമി

ബ്രിട്ടണിൽ ജനിച്ച പാകിസ്താൻ വംശജനായ പ്രശസ്ത ഗായകനും പെയ്ന്ററും സംഗീത രചയിതാവും നടനുമാണ്‌  **അദ്നാൻ സമി** എന്ന ചുരുക്കപ്പേരിൽ അറിയപ്പെടുന്ന **അദ്നാൻ സമി ഖാൻ**(ഹിന്ദി: अदनान सामी; ഉർദു: عدنان سمیع خان; (ജനനം 1973 ഓഗസ്റ്റ് 15). കനേഡിയൻ പൗരത്വമുള്ള സമി മുംബൈയിലാണ്‌ ഇപ്പോൾ താമസം. ഏഷ്യനും പാശ്ചാത്യനും സം‌യോജിപ്പിച്ചുകൊണ്ടുള്ള  സംഗീത ശൈലിയാണ്‌ അദ്നാൻ സമിയുടെ പ്രത്യേകത.
## ഡിസ്കോഗ്രാഫി

*Badaltay Mausam* (1997) was re-released in India as *Kabhi To Nazar Milao* (2000).

## അഭിനയിച്ച ചലച്ചിത്രങ്ങൾ

### ഒരു അഭിനേതാവെന്ന നിലയിൽ
* *[[Sargam (1995 film)|Sargam]]* (1995)
* *Afghan (2018)

===ഒരു പിന്നണിഗായകൻ എന്ന നിലയിൽ===



===ഒരു സംഗീത സംവിധായകനും സംഗീതജ്ഞനുമെന്ന നിലയിൽ ===
* *Sargam* (1995)
* *Love at Times Square* (2003)
* ** (2005)
* *Dhamaal* (2007)
* *Mumbai Salsa* (2007)
* *Khushboo* (2008)
* *1920* (2008)
* *Shaurya* (2008)
* *Daddy Cool*, co-director: [[Raghav Sachar]]
* *Sadiyaan* (2010)
* *Chance Pe Dance'' (2010), co-director: Pritam Chakraborty, Ken Ghosh, Sandeep Shirodkar

## അവലംബം

## പുറത്തേക്കുള്ള കണ്ണികൾ
* Interview on Republic TV by Arnab Goswami.
* 

വർഗ്ഗം:1973-ൽ ജനിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:പാകിസ്താനിൽ നിന്നും ഇന്ത്യയിലേക്ക് കുടിയേറിയവർ
വർഗ്ഗം:ഇന്ത്യൻ പൗരത്വം നേടിയെടുത്തവർ
വർഗ്ഗം:പാകിസ്താനി ചലച്ചിത്ര ഗായകർ
ക്രോണിക് ബാച്ച്‌ലർ

സിദ്ദിഖിന്റെ സംവിധാനത്തിൽ മമ്മൂട്ടി, മുകേഷ്, ഇന്നസെന്റ്, രംഭ, ഭാവന എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പുറത്തിറങ്ങിയ ഒരു മലയാളചലച്ചിത്രമാണ് ***ക്രോണിക് ബാച്ച്‌ലർ***. അമ്മു ഇന്റർനാഷണലിന്റെ ബാനറിൽ ഫാസിൽ നിർമ്മിച്ച ഈ ചിത്രം അമ്മു റിലീസ് ആണ് വിതരണം ചെയ്തത്. സംഗീതസം‌വിധായകൻ ദീപക് ദേവ് സംഗീതം നിർ‌വ്വഹിച്ച ആദ്യചിത്രമായിരുന്നു ഇത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് സിദ്ദിഖ് ആണ്.

## അഭിനേതാക്കൾ
* മമ്മൂട്ടി – സത്യപ്രതാപൻ
* മുകേഷ് – ശ്രീകുമാർ
* ഇന്നസെന്റ് – കുരുവിള
* ഹരിശ്രീ അശോകൻ – ശത്രുഘ്നൻ
* ലാലു അലക്സ് – ബാലഗംഗാധരൻ / ശേഖരൻ കുട്ടി
* ജനാർദ്ദനൻ – പരമേശ്വരൻ പിള്ള
* ബിജു മേനോൻ – ഹരീന്ദ്രൻ
* ഇടവേള ബാബു – കുരുവിള
* രംഭ – ഭാമ
* ഭാവന – സന്ധ്യ
* ഇന്ദ്രജ – ഭവാനി
* കെ.പി.എ.സി. ലളിത – വിമല
* സീനത്ത്
* സബിത ആനന്ദ് – സരസ്വതി
* സീമ ജി. നായർ – കുഞ്ഞുലക്ഷ്മി

## സംഗീതം
കൈതപ്രം ദാമോദരൻ നമ്പൂതിരി, ആർ.കെ. ദാമോദരൻ എന്നിവർ എഴുതിയ ഗാനങ്ങൾക്ക് സംഗീതം പകർന്നത് ദീപക് ദേവ് ആണ്. ഗാനങ്ങൾ വിപണനം ചെയ്തത് സത്യം ഓഡിയോസ്.
; ഗാനങ്ങൾ
# ശിലയിൽ നിന്നും ഉണരൂ നീ – സുജാത മോഹൻ, ഫഹദ്
# ചുണ്ടത്ത് ചെത്തിപ്പൂ ചെണ്ട് വിരിഞ്ഞൂ – എം.ജി. ശ്രീകുമാർ, ചിത്ര അയ്യർ
# സ്വയംവര ചന്ദ്രികേ – പി. ജയചന്ദ്രൻ, സുജാത മോഹൻ
# പകൽപ്പൂവേ പൊഴിയാതെ – കെ.ജെ. യേശുദാസ്, രേണുക
# തീം സോങ്ങ് – ഇൻസ്ട്രമെന്റൽ
# ചിരി ചിരിയോ – കെ.ജെ. യേശുദാസ്, ഗംഗ
# കണ്ണിൽ നിലാവ് – കെ.എസ്. ചിത്ര
# കണ്ണിൽ നിലാവ് (റീമിക്സ്) – കെ.എസ്. ചിത്ര, റിജു ജോർജ്ജ്
# പകൽപ്പൂവേ പൊഴിയാതെ – കെ.ജെ. യേശുദാസ്
# ചിരി ചിരിയോ – കെ.ജെ. യേശുദാസ്, ഗംഗ
# ശിലയിൽ നിന്നും ഉണരൂ നീ – സുജാത മോഹൻ

## അണിയറ പ്രവർത്തകർ
* ഛായാഗ്രഹണം: ആനന്ദക്കുട്ടൻ
* ചിത്രസം‌യോജനം: ടി.ആർ. ശേഖർ, കെ.ആർ. ഗൌരീശങ്കർ
* കല: മണി സുചിത്ര
* ചമയം: പി.എൻ. മണി
* വസ്ത്രാലങ്കാരം: വേലായുധൻ കീഴില്ലം
* സംഘട്ടനം: സ്റ്റൺ ശിവ
* പരസ്യകല: സാബു കൊളോണിയ
* പ്രോസസിങ്ങ്: പ്രസാദ് കളർ ലാബ്
* നിശ്ചല ഛായാഗ്രഹണം: സൂര്യ ജോൺസ്
* എഫക്റ്റ്സ്: മുരുകേഷ്
* നിർമ്മാണ നിർവ്വഹണം: രാജൻ കുന്ദംകുളം

## പുറത്തേക്കുള്ള കണ്ണികൾ
* 
* ''ക്രോണിക് ബാച്ച്‌ലർ''  – മലയാളസംഗീതം.ഇൻഫോ

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിദ്ദിഖ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
ഉത്തരായനം

സൂര്യന്റെ ദിനചലനപഥം ക്രമേണ വടക്കോട്ടു നീങ്ങിവരുന്ന പ്രതിഭാസമാണ് **ഉത്തരായണം**. സംസ്കൃതത്തിൽ ഉത്തരം എന്ന വാക്കിനു വടക്കുഭാഗത്ത് എന്നും അയനം എന്ന വാക്കിനു യാത്ര എന്നുമാണ് അർത്ഥം.  ('ഉത്തരം' എന്ന പൂർവ്വപദത്തിൽ രേഫം [ര ] ഉള്ളതിനാൽ 'അയനം' 'അയണം' എന്നാകുന്നു. അതിനാൽ ഉത്തരായണം എന്നു പദം.) ഉത്തരായണം എന്ന വാക്കിനു 'വടക്കുഭാഗത്തേക്കുള്ള യാത്ര' എന്നർത്ഥം വരുന്നു.

ഭൂമിയുടെ പരിക്രമണാക്ഷവും ഭ്രമണാക്ഷവും തമ്മിലുള്ള 23½° ചരിവ് മൂലം സൂര്യൻ ഭൂമദ്ധ്യരേഖയ്ക്ക് നേരെ മുകളിൽ നിന്ന് തെക്കോട്ടോ വടക്കോട്ടോ നീങ്ങി ഉദിക്കുന്നതിനെയാണ് അയനം എന്നത് കൊണ്ട് പൊതുവിൽ വിവക്ഷിക്കപ്പെടുന്നത്.  അതിൽ വർഷത്തിൽ ആറു മാസക്കാലം, സൂര്യൻ തെക്കു നിന്നും വടക്കോട്ടു സഞ്ചരിക്കുന്നു (സഞ്ചരിക്കുന്നു എന്നു പറയുമ്പോൾ സൂര്യൻ സഞ്ചരിക്കുകയല്ല, മറിച്ച് ഭൂമിയുടെ ഭ്രമണപരിക്രമണങ്ങളും അക്ഷങ്ങളുടെ ചരിവും മൂലം സൂര്യന്റെ ഉദയസ്ഥാനത്തിനുണ്ടാകുന്ന ആപേക്ഷികസ്ഥാനാന്തരമാണ് ഉദ്ദേശിക്കുന്നത്). ഈ ആറുമാസക്കാലത്തിൽ സൂര്യൻ മാർച്ച് 21നു  ഭൂമദ്ധ്യരേഖയ്ക്ക് നേരെ മുകളിൽ വരുന്നു. ആ ദിവസം സൂര്യൻ നേരെ കിഴക്കാണ് ഉദിക്കുന്നത്. ആ പ്രതിഭാസത്തെ മഹാവിഷുവം എന്ന് പറയുന്നു. വിഷുവങ്ങളുടെ സ്ഥാനനിർണ്ണയം നടത്തപ്പെട്ട സമയത്ത് മേടം രാശിയിലായിരുന്ന മേഷാദി അഥവാ മഹാവിഷുവം (Vernal Equinox) പുരസ്സരണം മൂലം ഇപ്പോൾ മീനം രാശിയിലാണ്‌. എ.ഡി 2600 നോടടുത്ത് ഇത് കുംഭം രാശിയിലേക്ക് മാറും. അതുപോലെ തുലാം രാശിയിലായിരുന്ന തുലാദി അഥവാ അപരവിഷുവം ഇപ്പോൾ കന്നി രാശിയിലാണ്‌(സെപ്റ്റംബർ 23). അയനാന്തങ്ങൾക്കും ഇതുപോലെ സ്ഥാനചലനം സംഭവിക്കുന്നുണ്ട്.

ഡിസംബർ 22നു ദക്ഷിണ അയനാന്തത്തിൽ എത്തുന്ന സൂര്യൻ പിന്നീട് വടക്കോട്ട് സഞ്ചരിച്ചു തുടങ്ങുന്നു. മാർച്ച് 21നു മഹാവിഷുവത്തിൽ എത്തുകയും ജൂൺ 21നു ഉത്തര അയനാന്തത്തിൽ എത്തുന്നു. ആ സമയം സൂര്യൻ ഉത്തരായനരേഖയുടെ നേരെ മുകളിലായിരിക്കും.
യു.എ.ഇ. എക്സ്ചേഞ്ച് ആൻഡ് ഫിനാൻഷ്യൽ സർവീസസ് ലിമിറ്റഡ്

**യു ഏ ഇ എക്സ്ചേഞ്ച് ആൻഡ് ഫിനാൻഷ്യൽ സർവീസസ് ലിമിറ്റഡ്**, ഇന്ത്യയിലെ ഒരു പബ്ലിക്ക് ലിമിറ്റഡ് കമ്പനി ആണ്. ഈ കമ്പനിയുടെ പ്രധാന കാര്യാലയം കേരളത്തിലെ കൊച്ചിയിൽ സ്ഥിതി ചെയ്യുന്നെങ്കിലും ഇത് റെജിസ്റ്റർ ചെയ്തിരിക്കുന്നത് ബെൻഗളുരുവിലാണ്. ഇന്ത്യയിൽ ഒരു ബാങ്കിങ്ങ് ഇതര ധനകാര്യ സ്ഥാപനമായി (എൻ ബി എഫ് സി | NBFC - Non Banking Financial Corporation) റെജിസ്റ്റർ ചെയ്തിരിക്കുന്ന യു.എ.ഇ. എക്സ്ചേഞ്ച്, 2006 മുതൽ സ്റ്റോക്ക് ബ്രോക്കിങ്ങ് രംഗത്തും സജീവമാണ്. 

വിമർശനങ്ങൾ 

യുഎഇ എക്സ്ചേഞ്ചു സ്ഥാപിച്ചത് താനാണെന്നും പിന്നീട് താൻ പാട്ണറായി  കൂടെ കൂട്ടിയ ബിആർ ഷെട്ടിയും അയാളുടെ സുഹൃത്തും പാട്ണറുമായിരുന്ന അറബിയും ചേർന്ന് സ്ഥാപനം കൈവശപ്പെടുത്തുകയും തന്നെ യുഎഇ യിലേക്ക് പ്രവേശിക്കാൻ പറ്റാത്ത വിധം രാജ്യത്തെ നിയമം ദുരുപയോഗം ചെയ്ത പുറത്താക്കുകയുമായിരുന്നു എന്ന വെളിപ്പെടുത്തലുകളുമായി 2020 ഏപ്രിൽ 30 ന്  മലയാളിയായ മാവേലിക്കരക്കാരൻ ഡാനിയൽ വർഗീസ് രംഗത്ത് വന്നിരുന്നു  

ഇപ്പോൾ അമേരിക്കയിൽ താമസിക്കുന്ന ഡാനിയൽ വർഗീസിന്റെ വെളിപ്പെടുത്തലുകൾ ശരിയാണെന്ന് തെളിയിക്കുന്ന തെളിവുകൾ അദ്ദേഹത്തിന്റെ കയ്യിലുണ്ടെന്ന് പറയപ്പെടുന്നു  

ADCB(അബുദാബി കോമേഴ്ഷ്യൽ ബാങ്ക്), അബുദാബി ഇസ്‌ലാമിക് ബാങ്ക്, ദുബായി ബാങ്ക് തുടങ്ങി യുഎഇ യിലെയും മറ്റു ഗൾഫ് രാഷ്ട്രങ്ങളിലെയും ധനകാര്യ സ്ഥാപനങ്ങളിൽനിന്ന് വരുമാനവും ആസ്തിയും പെരുപ്പിച്ചു കാണിച്ചു കോടിക്കണക്കിന് ബില്യൺ ഡോളറുകൾ കടമെടുത്ത് ബിആർ ഷെട്ടി കടന്നു കളഞ്ഞതിനെ തുടർന്ന് അദ്ദേഹത്തിന്റെയും അനുബന്ധ കമ്പനികളുടെയും ബാങ്ക് അകൗണ്ടുകൾ യുഎഇ സെൻട്രൽ ബാങ്ക് 2020 ൽ മരവിപ്പിച്ചു   

കൂടാതെ ലണ്ടൻ സ്റ്റോക് എക്സ്ചേഞ്ചിനെ വഞ്ചിച്ചതിന് ലണ്ടനിലും കേസിൽ പെട്ടിരിക്കുകയാണ് ബിആർ ഷെട്ടി           

## അവലംബം
3 ഡാനിയൽ വർഗീസിന്റെ വെളിപ്പെടുത്തലുകൾ
പാവം പാവം രാജകുമാരൻ

കമലിന്റെ സംവിധാനത്തിൽ ശ്രീനിവാസൻ, സിദ്ദിഖ്, ജഗദീഷ്, മണിയൻപിള്ള രാജു, രേഖ എന്നിവർ പ്രധാനവേഷങ്ങളിൽ അഭിനയിച്ച് 1990-ൽ പുറത്തിറങ്ങിയ ഒരു മലയാളചലച്ചിത്രമാണ് ***പാവം പാവം രാജകുമാരൻ***. ചെറുപുഷ്പം ഫിലിംസ് പ്രൈവറ്റ് ലിമിറ്റഡ് നിർമ്മിച്ച ഈ ചിത്രം ചെറുപുഷ്പം ഫിലിംസ് തന്നെയാണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ശ്രീനിവാസൻ ആണ്.

## അഭിനേതാക്കൾ
* ശ്രീനിവാസൻ – ഗോപാലകൃഷ്ണൻ
* സിദ്ദിഖ് – അരവിന്ദൻ
* ജഗദീഷ് – സുജനപാലൻ
* മണിയൻപിള്ള രാജു – ഗംഗൻ
* ഒടുവിൽ ഉണ്ണികൃഷ്ണൻ
* ഇന്നസെന്റ്
* മാമുക്കോയ – ശങ്കരേട്ടൻ
* രേഖ – രാധിക
* കെ.പി.എ.സി. ലളിത

## സംഗീതം

കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങൾക്ക്  സംഗീതം പകർന്നത് ജോൺസൺ ആണ്.

; ഗാനങ്ങൾ
# പാതി മെയ് മറഞ്ഞതെന്തേ സൌഭാഗ്യതാരമേ – കെ.ജെ. യേശുദാസ്
# കണ്ണാടി കയ്യിൽ കല്യാണം കണ്ടോ – കെ.എസ്. ചിത്ര

## അണിയറ പ്രവർത്തകർ
* ഛായാഗ്രഹണം: സാലു ജോർജ്ജ്
* ചിത്രസം‌യോജനം: കെ. രാജഗോപാൽ
* കല: റോയ് പി. തോമസ്
* ചമയം: പാണ്ഡ്യൻ
* വസ്ത്രാലങ്കാരം: ദൊരൈ, നാഗരാജ്
* പരസ്യകല: ഗായത്രി
* ലാബ്: ജെമിനി കളർ ലാബ്
* നിശ്ചല ഛായാഗ്രഹണം: അൻസാർ
* എഫക്റ്റ്സ്: മുരുകേഷ്
* വാർത്താപ്രചരണം: എബ്രഹാം ലിങ്കൻ
* നിർമ്മാണ നിർവ്വഹണം: വിജയൻ പെരിങ്ങോട്
* ഡബ്ബിങ്ങ്: ചിത്രാഞ്ജലി
* വാതിൽ‌പുറചിത്രീകരണം: ശ്രീമൂവീസ്

## പുറത്തേക്കുള്ള കണ്ണികൾ
* 
* ''പാവം പാവം രാജകുമാരൻ''  – മലയാളസംഗീതം.ഇൻഫോ

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
ജലച്ചായം (ചലച്ചിത്രം)

ഒരു മൊബൈൽ ഫോൺ ക്യാമറ ഉപയോഗിച്ച്‌ സതീഷ് കളത്തിൽ നിർമ്മാണവും സംവിധാനവും ചെയ്തത ഇന്ത്യയിലെ ആദ്യത്തേതും ലോകത്തിലെ രണ്ടാമത്തേതും ആയ ഡിജിറ്റൽ ഫോർമാറ്റിലുള്ള മുഴുനീള കഥാഖ്യാന ചലച്ചിത്രമാണ് **ജലച്ചായം.** വിക്കിമീഡിയയിലൂടെ ആദ്യമായി ഇന്റർനെറ്റ്  റിലീസ് നടത്തിയ സിനിമയാണ്  ജലച്ചായം. 2024 ഒക്ടോബർ 2  നാണ് വിക്കിമീഡിയയിൽ സ്ട്രീമിംഗ് നടത്തിയത്. നോക്കിയ എൻ 95 ഫോണിലാണ് ഒന്നര മണിക്കൂർ ദൈർഘ്യമുള്ള ജലച്ചായം സിനിമയുടെ ചിത്രീകരണം നടത്തിയത്. 2010ൽ മലയാള ഭാഷയിൽ പുറത്തിറങ്ങിയ ഈ സിനിമയുടെ കഥയും തിരക്കഥയും സംഭാഷണവും സുജിത് ആലുങ്ങൽ ആണ് ചെയ്തിട്ടുള്ളത്. ഇന്ത്യയിലെ ആദ്യത്തെ മൊബൈൽ ഫോൺ ചലച്ചിത്രാവിഷ്ക്കാരമായ വീണാവാദനം എന്ന ചിത്രകലയെ കുറിച്ചുള്ള മലയാളം ഡോക്യുമെന്ററിയിലെ ചിത്രകാരനായ അഭിനേതാവാണ് സുജിത്..

## കഥാസംഗ്രഹം
സദാനന്ദൻ എന്ന ഒരു ഗ്രാമീണ ചിത്രകാരനെ നഗരത്തിലെ മോഹൻ എന്ന ഒരു ചിത്രകലാ അദ്ധ്യാപകൻ ചിത്രകലയുടെ ആധുനിക സങ്കേതങ്ങൾ പഠിപ്പിക്കുകയും അയാളെ ഉപയോഗിച്ച് നല്ല ചിത്രങ്ങൾ വരപ്പിക്കുകയും ചെയ്യുന്നു. ആ സൃഷ്ടികളെ വില കൊടുത്ത് വാങ്ങുന്ന മോഹൻ പക്ഷെ, അവയെല്ലാം സ്വന്തം പേരിലാണ് പുറംലോകത്തെത്തിക്കുന്നത്. മോഹന്റെ ഈ ചതി സദാനന്ദൻ തിരിച്ചറിയുമ്പോൾ ഉണ്ടാകുന്ന സംഭവവികാസമാണ് ഈ ചിത്രം പറയുന്നത്.

## അഭിനേതാക്കൾ

മലയാളത്തിലെ പ്രമുഖ നടിയും നർത്തകിയുമായ കൃപ അതിഥി താരമായെത്തുന്ന ഈ സിനിമയിൽ കവി മുല്ലനേഴി, നാടകകൃത്ത്‌ രവി കേച്ചേരി, സിനിമ-സീരിയൽ നടി രമാദേവി, നാടക നടൻ ചിത്രമോഹൻ, പ്രൊഫ കെ.ബി. ഉണ്ണിത്താൻ, എൻ.പി.കെ. കൃഷ്ണൻ, ദാസ്‌ അഞ്ചേരി, റുക്കിയ കേച്ചേരി തുടങ്ങിയവരും അഭിനയിക്കുന്നു.

## അണിയറ പ്രവർത്തകർ

## സംഗീതം
ചിത്രത്തിലെ ഏക ഗാനമായ  'അഗാധമാം ആഴി വിതുമ്പി...' എന്ന ഗാനത്തോടെയാണ് സിനിമ അവസാനിക്കുന്നത്. സിദ്ധാർത്ഥൻ പുറനാട്ടുകര എഴുതിയ  വരികൾക്ക് ഉണ്ണികുമാർ ഈണം നൽകി. ചിത്രത്തിലെ നായകൻ, ബാബുരാജ് പുത്തൂർ തന്നെയാണ് ഈ ഗാനം പാടിയത്. 	

## അവലംബം

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മൊബൈൽ ഫോണിൽ ചിത്രീകരിച്ച ചലച്ചിത്രങ്ങൾ
വർഗ്ഗം:സതീഷ് കളത്തിൽ സംവിധാനം ചെയ്ത ചലച്ചിത്രങ്ങൾ
## പുറത്തുനിന്നുള്ള കണ്ണികൾ

* 
* ജലച്ചായത്തിന്റെ ബ്ലോഗ്
* ജലച്ചായത്തിനെക്കുറിച്ചുള്ള  ലേഖനം
ഭൈറോൺ സിങ് ശെഖാവത്ത്

2002 മുതൽ 2007 വരെ ഇന്ത്യയുടെ പതിനൊന്നാമത് ഉപ-രാഷ്ട്രപതിയായിരുന്ന രാജസ്ഥാനിൽ നിന്നുള്ള മുതിർന്ന ബി.ജെ.പി നേതാവായിരുന്നു ** ഭൈറോൺ സിംഗ് ഷഖാവത്ത്.(1923-2010) ** മൂന്ന് തവണ രാജസ്ഥാൻ മുഖ്യമന്ത്രി, രണ്ട് തവണ നിയമസഭയിലെ പ്രതിപക്ഷ നേതാവ്, പതിനൊന്ന് തവണ നിയമസഭാംഗം, ഒരു തവണ രാജ്യസഭാംഗം എന്നീ നിലകളിലും പ്രവർത്തിച്ചു.

## ജീവിതരേഖ
രാജസ്ഥാനിലെ സിക്കർ ജില്ലയിലെ ഒരു രജപുത്ത് കുടുംബത്തിൽ ദേവിസിംഗിൻ്റെയും ബാനെ കൻവാറിൻ്റെയും മകനായി 1923 ഒക്ടോബർ 23ന് ജനനം. ജീവിതസാഹചര്യങ്ങൾ നിമിത്തം ഹൈസ്കൂൾ വിദ്യാഭ്യാസമേ നേടാൻ കഴിഞ്ഞുള്ളൂ. ഒരു കർഷകനായി ജീവിതമാരംഭിച്ച ഷഖാവത്ത് പിന്നീട് പോലീസിൽ ചേർന്നു. സബ് ഇൻസ്പെക്ടർ റാങ്കിൽ തുടരവെ 1952-ൽ നിയമസഭ തിരഞ്ഞെടുപ്പിൽ മത്സരിക്കുന്നതിന് വേണ്ടി പോലീസ് ഉദ്യോഗം രാജിവച്ചു.

1950-ൽ ഇന്നത്തെ ബി.ജെ.പിയുടെ ആദ്യരൂപമായിരുന്ന ഭാരതീയ ജന സംഘത്തിൽ അംഗമായി. ജനസംഘം ടിക്കറ്റിൽ ആദ്യമായി 1952-ലെ നിയമസഭ തിരഞ്ഞെടുപ്പിൽ വിജയിച്ച ഷെഖാവത്ത് 2002 വരെ രാജസ്ഥാൻ നിയമസഭാംഗമായിരുന്നു. പന്ത്രണ്ട് തവണ സംസ്ഥാന നിയമസഭയിലേക്ക് മത്സരിച്ചതിൽ 1973-ൽ ഒരേ ഒരു പ്രാവശ്യമെ പരാജയപ്പെട്ടിട്ടുള്ളൂ.
1973 മുതൽ 1977 വരെ മധ്യ പ്രദേശിൽ നിന്നുള്ള രാജ്യസഭാംഗമായും പ്രവർത്തിച്ചു.

1980-ൽ ഭാരതീയ ജനതാ പാർട്ടി രൂപീകരിച്ചപ്പോൾ ആദ്യത്തെ ഉപാധ്യക്ഷനായിരുന്നു ഷഖാവത്ത്.
മൂന്നു തവണ രാജസ്ഥാൻ മുഖ്യമന്ത്രിയായിരുന്ന ഷഖാവത്ത് രണ്ട് തവണ നിയമസഭയിലെ പ്രതിപക്ഷ നേതാവായും പ്രവർത്തിച്ചിട്ടുണ്ട്.

ഉപ-രാഷ്ട്രപതിയായിരുന്ന കൃഷൺ കാന്ത് 2002 ജൂലൈ 27ന് അന്തരിച്ച ഒഴിവിലേക്ക് എൻ.ഡി.എ യുടെ ഉപ-രാഷ്ട്രപതി സ്ഥാനാർത്ഥിയായി. 
2002-ൽ നടന്ന ഉപ-രാഷ്ട്രപതി തിരഞ്ഞെടുപ്പിൽ കോൺഗ്രസിൻ്റെ സുശീൽ കുമാർ ഷിൻഡയെ പരാജയപ്പെടുത്തി ഇന്ത്യയുടെ പതിനൊന്നാമത് ഉപ-രാഷ്ട്രപതിയായി തിരഞ്ഞെടുക്കപ്പെട്ടു.

2007-ൽ നടന്ന രാഷ്ട്രപതി തിരഞ്ഞെടുപ്പിൽ എൻ.ഡി.എ സ്ഥാനാർത്ഥിയായി മത്സരിച്ചെങ്കിലും കോൺഗ്രസിൻ്റെ രാഷ്ടപതി സ്ഥാനാർത്ഥിയായ പ്രതിഭ പാട്ടിലിനോട് പരാജയപ്പെട്ടു.

## മരണം
വാർധക്യ സഹജമായ അസുഖങ്ങൾക്ക് ജയ്പൂരിലെ സവായ് മാൻസിംഗ് ആശുപത്രിയിൽ ചികിത്സയിലിരിക്കെ ഹൃദയാഘാതത്തെ തുടർന്ന് 2010 മെയ് 15ന് അന്തരിച്ചു.

## അവലംബം

വർഗ്ഗം:1925-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ഒക്ടോബർ 23-ന് ജനിച്ചവർ
വർഗ്ഗം:മേയ് 15-ന് മരിച്ചവർ
വർഗ്ഗം:ഇന്ത്യയുടെ ഉപരാഷ്ട്രപതിമാർ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:ഇന്ത്യൻ രാഷ്ട്രപതി സ്ഥാനാർഥികൾ
വർഗ്ഗം:മധ്യപ്രദേശിൽ നിന്നും രാജ്യസഭയിൽ അംഗമായവർ
കുമരമ്പുത്തൂർ

പാലക്കാട് ജില്ലയിലെ  മണാർക്കാട് താലൂക്കിൽ  മണാർക്കാട് ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ കുമരമ്പുത്തൂർ. കുമരമ്പുത്തൂർ ഗ്രാമപഞ്ചായത്തിന്റെ വിസ്തീർണം 37.25  ചതുരശ്രകിലോമീറ്ററാണ്‌.അതിരുകൾ വടക്കുഭാഗത്ത് ഏറനാട് താലൂക്കും, കിഴക്കുഭാഗത്ത് കുന്തിപ്പുഴയും അതിനപ്പുറം മണ്ണാർക്കാട് പഞ്ചായത്തും കാരാകുറുശി പഞ്ചായത്തും, തെക്കുഭാഗത്ത് കരിമ്പുഴ പഞ്ചായത്തും, പടിഞ്ഞാറുഭാഗത്ത് കോട്ടോപ്പാടം, കരിമ്പുഴ പഞ്ചായത്തുകളും അരിയൂർ തോടുമാണ്

2001 ലെ സെൻസസ് പ്രകാരം കുമരമ്പുത്തൂർ ഗ്രാമപഞ്ചായത്തിലെ ജനസംഖ്യ 24193 ഉം സാക്ഷരത 85.25% ഉം ആണ്‌.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
മജീഷ്യൻ സാമ്രാജ്

ആധുനിക ജാലവിദ്യാരംഗത്ത് ഏറെ ശ്രദ്ധേയനായ ഒരു ജാലവിദ്യക്കാരനാണ്‌ മജീഷ്യൻ സാമ്രാജ്.

## ജീവിതരേഖ

1956 മാവേലിക്കര, ആലപ്പുഴ ജില്ലയിൽ ജനിച്ചു.
## പുരസ്കാരം
* കേരള സംഗീതനാടക അക്കാദമി പുരസ്കാരം (2000)

## അവലംബം

## പുറമെ നിന്നുള്ള കണ്ണികൾ
*മജീഷ്യൻ സാമ്രാജ്ന്റെ ഔദ്യോഗിക വെബ്ബ് സൈറ്റ്  

വർഗ്ഗം:1956-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:കേരളത്തിൽ നിന്നുള്ള ജാലവിദ്യക്കാർ
വർഗ്ഗം:മികച്ച മജീഷ്യനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
കെ.എൻ. ബാലഗോപാൽ

കേരളത്തിൻ്റെ ധനകാര്യ വകുപ്പ് മന്ത്രിയും കൊട്ടാരക്കര എംഎൽഎ യും കേരളത്തിൽ നിന്നുള്ള ഒരു സി.പി.ഐ.(എം) നേതാവും മുൻ രാജ്യസഭാംഗവുമാണ് **കെ.എൻ. ബാലഗോപാൽ**(28 ജൂലൈ 1963- ). പുനലൂർ ശ്രീനാരായണ കോളേജ്, തിരുവനന്തപുരം എം.ജി. കോളേജ്, ലോ അക്കാദമി, കേരള സർവ്വകലാശാല എന്നിവടങ്ങളിൽ പഠിച്ചു. എം.കോം, എൽ.എൽ.ബി, എൽ.എൽ.എം. ബിരുദധാരിയാണ്. 1998 മുതൽ സി.പി.എം.സംസ്ഥാന സമിതിയംഗമാണ്. മുൻ കൊല്ലം ജില്ലാ സെക്രട്ടറിയുമാണ്‌. നിലവിൽ സി.പി.ഐ.(എം) സംസ്ഥാന സെക്രട്ടറിയേറ്റംഗമാണ്. 2021 ൽ കൊല്ലം ജില്ലയിലെ കൊട്ടാരക്കരയിൽ നിന്നും വിജയിച്ച ഇദ്ദേഹത്തെ സി.പി.ഐ (എം) മന്ത്രിയായി തീരുമാനിച്ചു.

## ജീവിതരേഖ
പത്തനംതിട്ട ജില്ലയിലെ കലഞ്ഞൂരിൽ പി.കെ. നാരായണപ്പണിക്കരുടെയും ഒ.വി. രാധാമണിയമ്മയുടെയും മകനായി ജനിച്ചു. 
എൻ.എസ്സ്.എസ്സ് നേതാവ് കലഞ്ഞൂർ മധുവും ധനകാര്യ വിദഗ്ദനായ ഡോ.കെ.എൻ ഹരിലാലും സഹോദരന്മാരാണ്.
എസ്.എഫ്.ഐ, ഡി.വൈ.എഫ്.ഐ ദേശീയ ഭാരവാഹിയായിരുന്നു.കേരള മുഖ്യമന്ത്രി വി.എസ്.അച്യുതാനന്ദന്റെ പൊളിറ്റിക്കൽ സെക്രട്ടറിയായിരുന്നു (31 മേയ് 2006-13 മാർച്ച് 2010).  2014 ജനുവരിയിൽ സി.പി.ഐ. എം കൊല്ലാ ജില്ലാ സെക്രട്ടറിയായി.

## പൊതുരംഗത്ത്

*അഖിലേന്ത്യ പ്രസിഡന്റ് - സ്റ്റുഡന്റ്സ് ഫെഡറേഷൻ ഓഫ് ഇൻഡ്യ (എസ്.എഫ്.ഐ) - 1997 - 2000
*അഖിലേന്ത്യ പ്രസിഡന്റ് - ഡി.വൈ.എഫ്.ഐ - 2003 - 2006
*സിൻഡിക്കേറ്റ് മെംബർ, കേരള യൂണിവേഴ്സിറ്റി - 2000 - 2004
* 2021 - കേരള നിയമസഭാംഗം
* 2021 - കേരളത്തിൻ്റെ ധനകാര്യ വകുപ്പ് മന്ത്രി

## തിരഞ്ഞെടുപ്പുകൾ
1996 - ലെ കേരള നിയമസഭാ തിരഞ്ഞെടുപ്പിൽ കെ.എൻ. ബാലഗോപാൽ തിരുവഞ്ചൂർ രാധാകൃഷ്ണനെതിരെ മത്സരിച്ചിരുന്നു. 

ലഘുചിത്രം|2019-ലെ ലോകസഭാ തിരഞ്ഞെടുപ്പിന്റെ പ്രചാരണ പരിപാടിയിൽ കെ.എൻ. ബാലഗോപാൽ
2019 - ലെ ഇന്ത്യൻ പൊതുതിരഞ്ഞെടുപ്പിൽ കേരളത്തിലെ കൊല്ലം ലോകസഭാമണ്ഡലത്തിൽ നിന്നും ലോകസഭയിലേക്ക് മത്സരിക്കുകയുണ്ടായി. 2019 ൽ കൊല്ലം പാർലമെൻ്റ് മണ്ഡലത്തിൽ എൻ.കെ പ്രേമചന്ദ്രനോട് പരാജയപ്പെട്ടു.2021ൽ കൊട്ടാരക്കരയിൽ നിന്നും വിജയിച്ച് നിയമസഭാംഗമായി

## ചിത്രശാല

File:2019 Indian general election campaign climax kollam knbalagopal.jpg|2019 ലെ ലോൿസഭ തെരഞ്ഞെടുപ്പ് കൊട്ടിക്കലാശം-ചിന്നക്കടയിൽ
MV Govindan master 2024 at Kollm 06.jpg|കൊല്ലത്തു നടക്കുന്ന സിപിഎം സംസ്ഥാന സമ്മേളനത്തിന്റെ സ്വാഗത സംഘ രൂപീകരണ യോഗത്തിന്റെ ഉദ്ഘാടനം എം.വി. ഗോവിന്ദൻ മാസ്റ്റർ നിർവഹിക്കുന്നു
MV Govindan master 2024 at Kollm 07.jpg|സ്വാഗത സംഘ രൂപീകരണ യോഗത്തിന്റെ ഉദ്ഘാടന ചടങ്ങിൽ എം.വി. ഗോവിന്ദൻ, കെ.എൻ. ബാലഗോപാൽ, രാജഗോപാൽ, എക്സ്, ഏണസ്റ്റ് 
MV Govindan master 2024 at Kollm 08.jpg|എം.വി. ഗോവിന്ദൻ, കെ.എൻ. ബാലഗോപാൽ


## അവലംബം


വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
വർഗ്ഗം:മുൻ എസ്‌.എഫ്‌.ഐ. നേതാക്കൾ
വർഗ്ഗം:1963-ൽ ജനിച്ചവർ
വർഗ്ഗം:എസ്.എഫ്.ഐ. അഖിലേന്ത്യാ പ്രസിഡണ്ടുമാർ
വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ ധനകാര്യമന്ത്രിമാർ
പുരാതന ഐബീരിയ

കാക്കസസ് പർ‌‌വതനിരകൾക്ക് തെക്ക് കരിംകടലിനും കസ്പിയൻ കടലിനും ഇടയ്ക്കുള്ള ഭൂഭാഗത്ത് നിലവിലിരുന്ന ഒരു പുരാതന രാജ്യം.  ബി. സി. 6-4 ശതകങ്ങൾക്കിടയ്ക്ക് ഇത് സ്ഥാപിതമായി. ബി. സി. 65 വരെ സ്വതന്ത്രാവസ്ഥയിൽ തുടർന്ന ഐബീരിയയെ റോമൻ സൈന്യാധിപൻ ആയിരുന്ന പോം‌‌പീ (ബി. സി. 106-48) റോമാസാമ്രാജ്യത്തിന്റെ ആധിപത്യത്തിൻ കീഴിലാക്കി.  എ. ഡി. 5-6 ശതകങ്ങളിലെ ബൈസാന്തിയൻ-സസ്സാനിയൻ അധികാരവടം‌‌വലികളിൽ ഐബീരിയയും ഭാഗഭാക്കായിരുന്നു.  പിൽക്കാലത്തു പേർഷ്യയിലെ രാജാവായിരുന്ന കോസ്റോസ് I ഐബീരിയയിലെ രാജസ്ഥാനത്തെ അധികാരഭ്രഷ്ടമാക്കിയതോടെ ഈരാജ്യം നാമാവശേഷമായി.  8-ം ശതകത്തിനു ശേഷം ഐബീരിയ പ്രദേശം ജൊർജിയയോടു കൂട്ടിച്ചേർത്തു; ഐബീരിയയുടെ പിൽക്കാല ചരിത്രം ജോർജിയൻ എസ്. എസ്. ആർ ചരിത്രത്തിന്റെ ഭാഗമാണ്.

## ഇന്നത്തെ ഐബീരിയ

ഇന്ന് ഐബീരിയ എന്നു വിളിക്കപ്പെടുന്നത് തെക്കുപടിഞ്ഞാറെ യൂറോപ്പിലെ സ്പെയിനും പോർച്ചുഗലും ഉൾപ്പെടുന്ന ഉപദ്വീപിനെ (Spanish peninsula) യാണ്.  സ്പെയിനിന്റെ ദക്ഷിണ പൂർ‌‌വമേഖലകളെ ചാരിത്രാതീതകാലത്ത് അധിവസിച്ചിരുന്ന പ്രാകൃതജനവർഗത്തിന് (Pre-Celtish Neolithicrace) നരവംശാസ്ത്രജ്ഞന്മാർ **ഐബീരിയൻ** എന്ന പേരാണ് നൽകിയിട്ടുള്ളത്.  ഐബീരസ് (Iberus Ebros) നദിയിൽ നിന്നാണ് ഈ പേർ വന്നിട്ടുള്ളത്.  ഇക്കാരണത്താൽ ഈ മേഖലയുൾക്കൊണ്ട ഭൂഭാഗം ഐബീരിയൻ ഉപദ്വീപ് എന്നു വിളിക്കപ്പെട്ടു.

## അതിരുകൾ

ഐബീരിയാ അതിർത്തിയിൽ 85 ശതമാനത്തോളം അറ്റ്‌ലാന്റിക് സമുദ്രവും മെഡിറ്ററേനിയൻ കടലും മാണ്; വടക്കേഅതിര് പിരണീസ് പർ‌‌വതനിരയും.  ഉപദ്വീപിന്റെ 70 ശതമാനത്തോളം 610 മീറ്റരിലേറെ ഉയരമുള്ള ഉന്നത മേഖലയാണ്.  മെസീത എന്നു വിളിക്കപ്പെടുന്ന ഈ പീഠഭൂമി പടിഞ്ഞാറോട്ടും തെക്കുപടിഞ്ഞാറോട്ടും ചാഞ്ഞിറങ്ങുന്ന മട്ടിലാണ് കിടക്കുന്നത്.  ഇവിടെ ഉത്ഭവിച്ചൊഴുകുന്ന സാമാന്യം ദൈർഘ്യമുള്ള അഞ്ചു നദീവ്യൂഹങ്ങളുണ്ട്.  ഉപദ്വീപിന്റെ പകുതിയിലേറെയും സസ്യാവൃതമാണ്.  തുറസ്സായ കുറ്റിക്കാടുകളും പുൽമേടുകളും കുറവല്ല.  കേവലം 10 ശതമാനം പ്രദേശമാണ് വനങ്ങളായി ഉള്ളത്.  ഈ ഉപദ്വീപിന്റെ ഭാഗമായ കേപ്റോച്ച് ആണ്  യൂറോപ്പ് വങ്കരയുടെ പശ്ചിമാഗ്രം.

## അവലബം

## പുറംകണ്ണികൾ

*  http://www.encyclopedia.com/topic/Iberian_Peninsula.aspx
*  http://www.answers.com/topic/iberians
*  http://www.eoearth.org/article/Energy_profile_of_the_Iberian_Peninsula
*  https://archive.today/20121213060610/www.eia.doe.gov/emeu/cabs/iberian.html
പ്രതിഭ റായ്

പ്രശസ്ത ഒറിയ എഴുത്തുകാരിയും പണ്ഡിതയുമാണു്  **പ്രതിഭ റായ്**.  ഒറീസ്സയിലെ കട്ടക്കിൽ ജനിച്ചു.ശിലാപദ്മ എന്ന നോവലിന് ഒറീസ്സ സാഹിത്യ അക്കാദമി അവാർഡ് ലഭിച്ചു.ഭാരതീയ ജ്ഞാനപീഠ സമിതിയുടെ മൂർത്തിദേവി അവാർഡ് ലഭിച്ചു.2007ൽ പത്മശ്രീ പുരസ്ക്കാരത്തിന് അർഹയായി.സ്ത്രീത്വത്തിന്റെ സമസ്യകൾക്കെതിരെ പോരാടുന്ന സ്ത്രീ ചിത്തത്തിന്റെ ആവിഷ്ക്കാരമാണ് പ്രതിഭാറായിയുടെ "ദ്രൗപദി" .ലോകമെമ്പാടുമുള്ള മനുഷ്യവർഗ്ഗത്തിനുവേണ്ടി സംസാരിക്കുന്ന ഒരാധുനിക മനസാണ്‌ "ദ്രൗപദി"യെന്ന നോവലിലൂടെ ആവിഷ്‌കൃതമാകുന്നത്‌.

## ജീവിതരേഖ
ഒറീസ്സയിലെ ജഗത്‌സിങ്ങ് പൂർ ജില്ലയിലെ ബലികഡയിലെ അലബോൽ ഗ്രാമത്തിൽ 1943 ജനുവരി 21-നാണു് പ്രതിഭ റേയുടെ ജനിച്ചത്. സ്‌കൂൾ അദ്ധ്യാപികയായി ഒദ്യോഗികജീവിതം ആരംഭിച്ചു. പിന്നീട് വിവിധ കോളേജുകളിൽ അദ്ധ്യാപികയായി ജോലി നോക്കി . 2007-ൽ പത്മശ്രീ പുരസ്കാരം ലഭിച്ചിട്ടുണ്ട്. ഒഡിയ സാഹിത്യത്തിനു നൽകിയ സംഭാവനകളെ പരിഗണിച്ച് 2011-ലെ  ജ്ഞാനപീഠ പുരസ്കാരം ഇവർക്കു ലഭിച്ചു
## പുസ്തകങ്ങൾ
**ആദിഭൂമി(നോവൽ)
**യജ്ഞസേനി(നോവൽ)
**സമുദ്രസ്വര(നോവൽ)
**നിലാതൃഷ്ണ (നോവൽ)
**മേഘമേദുര(നോവൽ)
**ബാർഷ ബസന്ത ബൈഷാഖ* (നോവൽ)
**ആരണ്യ* (നോവൽ)
**നിഷിദ്ധ പ്രിഥ്വി* (നോവൽ)
**പരിചയ* (നോവൽ)
**അപരാജിത* (നോവൽ) - ഇതേ പേരിൽ ചലച്ചിത്രമായി
**ശിലാപത്മ* (നോവൽ)
**പുണ്യോദയ* (നോവൽ)
**ഉത്തർമാർഗ്ഗ്* (നോവൽ)
**മഹാമോഹ്*' (നോവൽ)
തുടങ്ങിയ 18 നോവലുകളും ഇരുപതിലേറെ ചെറുകഥാസമാഹാരങ്ങളും മൂന്നോളം യാത്രവിവരണങ്ങളും.

==പുരസ്കാരങ്ങൾ==
* *ശിലാപത്മയ്ക്ക്* ഒറിസ്സ സാഹിത്യ അക്കാദമി അവാർഡു്.
**ജ്ഞാനേശ്വരിക്ക്'' സരള അവാർഡും മൂർത്തിദേവി അവാർഡും 
*ജ്ഞാനപീഠ പുരസ്കാരം - 2011
*പത്മശ്രീ പുരസ്കാരം

## അവലംബം

## പുറമെ നിന്നുള്ള കണ്ണികൾ

*പ്രതിഭാ റായ്
*അഭിമുഖം - ഞാൻ ഇസങ്ങളുടെ അടിമയല്ല

വർഗ്ഗം:1943-ൽ ജനിച്ചവർ
വർഗ്ഗം:ജനുവരി 21-ന് ജനിച്ചവർ
വർഗ്ഗം:ഒഡിയ എഴുത്തുകാർ
വർഗ്ഗം:ജ്ഞാനപീഠം നേടിയ ഒഡിയ സാഹിത്യകാരന്മാർ
വർഗ്ഗം:പത്മശ്രീ പുരസ്കാരം ലഭിച്ചവർ
ഐറിഷ് കടൽ

thumb|320px|right|ഐറിഷ് കടലിന്റെ ഭൂപടം

ഇംഗ്ലണ്ടിനും ഐയർലണ്ടിനും ഇടയ്ക്കായി കിടക്കുന്ന കടൽ. സ്കോട്ട്‌‌ലൻഡിന്റെ തെക്കു പടിഞ്ഞാറേ മൂലയിലുള്ള ഗാലവേ മുനമ്പു മുതൽ തെക്കോട്ട് ഇംഗ്ലണ്ടിന്റെ പടിഞ്ഞാറേ തീരത്തുള്ള സെയ്ന്റ് ഡേവിഡ് മുനമ്പുവരെയാണ് ഈ കടലിന്റെ വ്യാപ്തി. സെയ്ന്റ് ഡേവിഡ് മുനമ്പിനേയും ഐയർലണ്ടിന്റെ കിഴക്കേ തീരത്തുള്ള കാൺസോർ മുനമ്പിനേയും ബന്ധിപ്പിക്കുന്ന രേഖ ഐറിഷ് കടലിന്റെ തെക്കതിരായി നിർണയ്ക്കപ്പെട്ടിരിക്കുന്നു. വിസ്തൃതി സുമാർ 1,00,000 ച. കി. മീറ്റർ ആണ്.

അയർലണ്ടു തീരത്തു നിന്ന് 30-50 കിലോമീറ്റർ അകലത്തിൽ തടരേഖയ്ക്ക് ഏതാണ്ടു സമാന്തരമായി ഗർത്തങ്ങളുടെ ഒരു ശൃംഖലയുണ്ട്. ഏറ്റവും ആഴം കൂടിയഭാഗം (273 മീറ്റർ) വടക്കരികിലാണ്. 130 മുതൽ 150 വരെ മീറ്റർ ആഴമുള്ള നിരവധി കിടങ്ങുകളുണ്ട്. കടൽത്തറയിൽ പൊതുവെ പാലിയോസോയിക് മഹാകല്പത്തിൽ രൂപംകൊണ്ട ശിലകളാണുള്ളത്. ഈ കടലിലെ അവസാദങ്ങൾ സമീപസ്ഥ ദ്വിപുകളിലെ ആധാരശിലകളെ അപേക്ഷിച്ച് പ്രായം കുറഞ്ഞവയാണ്. ഐറിഷ്കടൽ ഒരിക്കലും ഉറയുന്നില്ല. ശൈത്യകാലത്ത് ഊർധ്വാധരദിശയിലുള്ള ചലനം മൂലം ഈ കടലിലെ ജലപിണ്ഡങ്ങൾ താപസം‌‌വഹനത്തിനു വിധേയമാകും. ഇതു ഫലത്തിൽ ശൈത്യബാധ ഇല്ലാതക്കുകയും ചെയ്യുന്നു. ശൈത്യകാലത്തെ ഊർഷ്വധര ചലനം താപസന്തുലത്തിനെന്നതുപോലെ ലവണത ഏകികരിക്കുന്നതിനും കാരണമാകുന്നു. ഐറിഷ് കടലിലെ ലവണത 3.2 ശതമാനം മുതൽ 3.53 ശതമാനം വരെ വ്യതിചലിച്ചുകാണുന്നു. പടിഞ്ഞാറേ തിരങ്ങളെ അപേക്ഷിച്ച് കിഴക്കേ തീരങ്ങളിൽ വേലിയേറ്റം ശക്തമാണ്.

## അവലംബം

## പുറംകണ്ണികൾ

* http://www.corecumbria.co.uk/tour/irishsea.htm 
* http://www.irishseashipping.com/admininfo/about.htm 

## വീഡിയൊ
* http://video.answers.com/Q/discover_portrush_in_ireland_225767166

വർഗ്ഗം:അറ്റ്‌ലാന്റിക് സമുദ്രത്തിലെ കടലുകൾ
മേപ്പാടി ഗ്രാമപഞ്ചായത്ത്

ലഘുചിത്രം|School in Chundale-Meppadi Road

വയനാട് ജില്ലയിലെ വൈത്തിരി താലൂക്കിൽ കല്പറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **മേപ്പാടി ഗ്രാമപഞ്ചായത്ത്**. ജില്ലാ ആസ്ഥാനമായ കല്പറ്റയിൽ നിന്ന് 10 കിലോമീറ്റർ അകലെയാണ് മേപ്പാടി സ്ഥിതി ചെയ്യുന്നത്. മേപ്പാടി ഗ്രാമപഞ്ചായത്തിന്റെ വിസ്തീർണം 198.65  ചതുരശ്ര കിലോമീറ്ററാണ്‌.അതിരുകൾ: വടക്കുഭാഗത്ത് കൽപ്പറ്റ മുനിസിപ്പാലിറ്റിയും തെക്കുഭാഗത്ത് ഏറനാട് താലൂക്കും, കിഴക്കുഭാഗത്ത് അമ്പലവയൽ, മുപ്പൈനാട് പഞ്ചായത്തുകളും പടിഞ്ഞാറുഭാഗത്ത് വൈത്തിരി പഞ്ചായത്തുമാണ്

2001 ലെ സെൻസസ് പ്രകാരംമേപ്പാടി ഗ്രാമപഞ്ചായത്തിലെ ജനസംഖ്യ 56530 ഉം സാക്ഷരത 82.32% ഉം ആണ്‌.

## വാർഡുകൾ

* ഏഴാംചിറ
* വെള്ളിത്തോട്
* തൃക്കൈപ്പറ്റ
* പൂത്തക്കൊല്ലി
* മേപ്പാടി
* നെടുമ്പാല
* നെല്ലിമുണ്ട
* പുത്തുമല
* ചൂരൽമല
* ചുളിക്ക
* അട്ടമല
* മുണ്ടക്കൈ
* കുന്നമംഗലംവയൽ
* ചെമ്പ്ര
* കടൂർ
* കുന്നമ്പറ്റ
* കോട്ടനാട്
* ആനപ്പാറ
* ഓടത്തോട്
* ചെമ്പോത്തറ
* പുത്തൂർവയൽ

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
വൈത്തിരി ഗ്രാമപഞ്ചായത്ത്

വയനാട് ജില്ലയിലെ വൈത്തിരി താലൂക്കിൽ കൽപ്പറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **വൈത്തിരി ഗ്രാമപഞ്ചായത്ത്**. ജില്ലാ ആസ്ഥാനമായ കൽപ്പറ്റയിൽ നിന്ന് 10 കിലോമീറ്റർ അകലെ സ്ഥിതി ചെയ്യുന്നു. വൈത്തിരി ഗ്രാമപഞ്ചായത്തിന്റെ വിസ്തീർണം 47.84  ചതുരശ്രകിലോമീറ്ററാണ്‌.  2001 ലെ സെൻസസ് പ്രകാരം വൈത്തിരി ഗ്രാമപഞ്ചായത്തിലെ ജനസംഖ്യ 14459 ഉം സാക്ഷരത 86.7% ഉം ആണ്‌.

## അതിരുകൾ
വടക്ക് : കൽപ്പറ്റ മുനിസിപ്പാലിറ്റി

പടിഞ്ഞാറ് : പൊഴുതന പഞ്ചായത്ത്

തെക്ക് : കോഴിക്കോട് ജില്ല

കിഴക്ക് : മേപ്പാടി പഞ്ചായത്ത് 

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
കണിയാമ്പറ്റ ഗ്രാമപഞ്ചായത്ത്

വയനാട് ജില്ലയിലെ വൈത്തിരി താലൂക്കിൽ കല്പെറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ കണിയാമ്പറ്റ.  വൈത്തിരി ഗ്രാമപഞ്ചായത്തിന്റെ വിസ്തീർണം 37.8  ചതുരശ്രകിലോമീറ്ററാണ്‌.അതിരുകൾ വടക്ക്:പനമരംഗ്രാമപഞ്ചായത്ത്, തെക്ക്: മുട്ടിൽ, കോട്ടത്തറ ഗ്രാമപഞ്ചായത്തുകൾ, കിഴക്ക് :പൂതാടി, മീനങ്ങാടിഗ്രാമപഞ്ചായത്തുകൾ, പടിഞ്ഞാറ് : കോട്ടത്തറ, പനമരം ഗ്രാമപഞ്ചായത്തുകൾ എന്നിവയാണ്.
പറളിക്കുന്ന്,കമ്പളക്കാട്,കരണി തുടങ്ങിയ സ്ഥലങ്ങൾ കണിയാമ്പറ്റ പഞ്ചായത്തിൽ ആണ്.

2001 ലെ സെൻസസ് പ്രകാരം കണിയാമ്പറ്റ ഗ്രാമപഞ്ചായത്തിലെ ജനസംഖ്യ 24419 ഉം സാക്ഷരത 82.59% ഉം ആണ്‌.

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
കോട്ടത്തറ ഗ്രാമപഞ്ചായത്ത്

ലഘുചിത്രം|Venniyode Kavu, Kottathara
വയനാട് ജില്ലയിലെ വൈത്തിരി താലൂക്കിൽ കല്പെറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **കോട്ടത്തറ**. ‍ അകലെ സ്ഥിതി ചെയ്യുന്നു. കോട്ടത്തറ ഗ്രാമപഞ്ചായത്തിന്റെ വിസ്തീർണം 31.75  ചതുരശ്രകിലോമീറ്ററാണ്‌.അതിരുകൾ വടക്കുഭാഗത്ത് പനമരം പഞ്ചായത്തും കിഴക്കുഭാഗത്ത് കണിയാമ്പറ്റ, മുട്ടിൽ പഞ്ചായത്തുകളും, തെക്കുഭാഗത്ത് കൽപ്പറ്റ മുനിസിപ്പാലിറ്റിയും, വേങ്ങപ്പള്ളി പഞ്ചായത്തും പടിഞ്ഞാറുഭാഗത്ത് പടിഞ്ഞാറത്തറ, തരിയോട് പഞ്ചായത്തുകളുമാണ്.
## ഭരണം
2015ലെ തെരഞ്ഞേടുപ്പിൽ സിപിഎം നേതൃത്വത്തിലുള്ള എൽ.ഡി.എഫ് ഭരണം നേടി. ഇപ്പോൾ സി.പി എം അംഗം ലീലാമ്മ ജോസഫ് പ്രസിഡണ്ടും ഉണ്ണികൃഷ്ണൻ വി എൻ വൈസ്പ്രസിഡണ്ടും ആണ്.
## വാർഡുകൾ, 2015ൽ മെമ്പർമാർ
	
		

2001 ലെ സെൻസസ് പ്രകാരം കോട്ടത്തറ ഗ്രാമപഞ്ചായത്തിലെ ജനസംഖ്യ 14494 ഉം സാക്ഷരത 82.08% ഉം ആണ്‌.
## അവലംബം

*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
വേങ്ങപ്പള്ളി ഗ്രാമപഞ്ചായത്ത്

വയനാട്ടിലെ വൈത്തിരി താലൂക്കിൽ ഉൾപ്പെട്ട കൽപറ്റ ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്ത് ആണ് വേങ്ങപ്പള്ളി. ജില്ലാ ആസ്ഥാനമായ കൽപ്പറ്റയിൽ നിന്ന് 8 കിലോമീറ്റർ അകലെ സ്ഥിതി ചെയ്യുന്നു. 

 

## ജനസംഖ്യ
21.16 ചതുരശ്രകിലോമീറ്റർ വിസ്തീർണ്ണത്തിൽ കിടക്കുന്ന ഈ ഗ്രാമപഞ്ചായത്തിലെ ജനസംഖ്യ, 2001-ലെ സെൻസസ് പ്രകാരം 10995 ആണ്.  ഇതിൽ 5413 ആണുങ്ങളും 5582 പെണ്ണുങ്ങളും ആണ്. ഇവിടത്തെ സാക്ഷരത 81.34% ആണ്. 
 
## വാർഡുകൾ
ഈ ഗ്രാമപഞ്ചായത്തിൽ 13 വാർഡുകളാണ് ഉള്ളത്.
* **ഒരുവുമ്മൽ**
* **തെക്കുംതറ**
* **കോക്കുഴി**
* **പുതുക്കുടി**
* **മൂരിക്കാപ്പ്**
* **വാവാടി**
* **[[വേങ്ങപ്പള്ളി]]**
* **പുതുശ്ശേരിക്കുന്ന്**
* **കോടഞ്ചേരിക്കുന്ന്**
* **പിണങ്ങോട്**
* **എംഎച്ച് നഗർ**
* **ഹൈസ്കൂൾ കുന്ന്**
* **ചോലപ്പുറം**

## അവലംബം

## പുറത്തുനിന്നുള്ള കണ്ണികൾ
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
തരിയോട് ഗ്രാമപഞ്ചായത്ത്

വയനാട് ജില്ലയിലെ വൈത്തിരി താലൂക്കിൽ കല്പെറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **തരിയോട് ഗ്രാമപഞ്ചായത്ത്**. ജില്ലാ ആസ്ഥാനമായ കല്പ്പറ്റയിൽ നിന്ന് 25 കിലോമീറ്റർ അകലെ സ്ഥിതി ചെയ്യുന്നു. തരിയോട് ഗ്രാമപഞ്ചായത്തിന്റെ വിസ്തീർണം 71.17  ചതുരശ്രകിലോമീറ്ററാണ്‌.അതിരുകൾ വടക്ക്- കോട്ടത്തറ, പടിഞ്ഞാറത്തറ പഞ്ചായത്തുകൾ, കിഴക്ക്- കോട്ടത്തറ-വെങ്ങപ്പള്ളി പഞ്ചായത്തുകൾ, തെക്ക് - പൊഴുതന പഞ്ചായത്ത്, പടിഞ്ഞാറ്- കോഴിക്കോട് ജില്ലയിലെ കൊയിലാണ്ടി താലൂക്ക് എന്നിവയാണ്.

2001 ലെ സെൻസസ് പ്രകാരം തരിയോട് ഗ്രാമപഞ്ചായത്തിലെ ജനസംഖ്യ 10236   ഉം സാക്ഷരത 84.41% ഉം ആണ്‌.

## ഇതും കാണുക
*തരിയോട് (ചലച്ചിത്രം)

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
ഭരതൻ ഇഫക്റ്റ്

അനിൽ ദാസിന്റെ സംവിധാനത്തിൽ സുരേഷ് ഗോപി, ബിജു മേനോൻ, ഗീതു മോഹൻദാസ് എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു സയൻസ് ഫിക്ഷൻ മലയാളചലച്ചിത്രമാണ് ***ഭരതൻ ഇഫക്റ്റ്***. നന്ദകിഷോര ഫിലിംസിന്റെ ബാനറിൽ സുരേഷ് കരീപ്പുഴ നിർമ്മിച്ച ഈ ചിത്രം നന്ദകിഷോര ഫിലിംസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് മധു മുട്ടം ആണ്.

## അഭിനേതാക്കൾ
* സുരേഷ് ഗോപി – ഡോ. പാണ്ടല 
* ബിജു മേനോൻ – ഭരതൻ 
* ഗീതു മോഹൻദാസ് – ഗീതു 
* ജഗതി ശ്രീകുമാർ – കറിയ
* ജയകൃഷ്ണൻ – തങ്കച്ചൻ
* ഇന്നസെന്റ് – തങ്കച്ചന്റെ അച്ഛൻ
* കൽപ്പന – തങ്കച്ചന്റെ അമ്മ
* സുധീഷ് – പീറ്റർ
* രാജൻ പി. ദേവ് – വൈദികൻ

## സംഗീതം
കാവാലം നാരായണപ്പണിക്കർ എഴുതിയ ഇതിലെ ഗാനങ്ങൾക്ക്  സംഗീതം പകർന്നത് എം. ജയചന്ദ്രൻ ആണ്. പശ്ചാത്തലസംഗീതം ഔസേപ്പച്ചൻ കൊടുത്തിരിക്കുന്നു.

; ഗാനങ്ങൾ
# കാർത്തിക പൂ – പി. ജയചന്ദ്രൻ, സംഗീത

## അണിയറ പ്രവർത്തകർ
* ഛായാഗ്രഹണം: രാ‍മചന്ദ്രബാബു
* ചിത്രസം‌യോജനം: കെ. രാജഗോപാൽ
* കല: രാധാകൃഷ്ണൻ
* ചമയം: പി. മണി
* വസ്ത്രാലങ്കാരം: വജ്രമണി
* പരസ്യകല: ഗായത്രി അശോകൻ
* ലാബ്: ജെമിനി കളർ ലാബ്
* നിശ്ചല ഛായാഗ്രഹണം: ചന്ദ്രൻ മോണാലിസ
* എഫക്റ്റ്സ്: മുരുകേഷ്
* നിർമ്മാണ നിയന്ത്രണം: പീറ്റർ ഞാറയ്ക്കൽ

## പുറത്തേക്കുള്ള കണ്ണികൾ
* 
* ''ഭരതൻ ഇഫക്റ്റ്''  – മലയാളസംഗീതം.ഇൻഫോ

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാളം സയൻസ് ഫിക്ഷൻ ചലച്ചിത്രങ്ങൾ
മുട്ടിൽ ഗ്രാമപഞ്ചായത്ത്

വയനാട് ജില്ലയിലെ വൈത്തിരി താലൂക്കിൽ കൽപ്പറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **മുട്ടിൽ**. ജില്ലാ ആസ്ഥാനമായ കല്പ്പറ്റയിൽ നിന്ന് 6 കിലോമീറ്റർ അകലെ സ്ഥിതി ചെയ്യുന്നു.വയനാട്ടിലെ പ്രധാന പാതയായ കോഴിക്കോട്-മൈസൂർ ദേശീയപാത(ദേശീയപാത 212) മുട്ടിൽ ഗ്രാമപഞ്ചായത്തിന്റെ മധ്യഭാഗത്തുകൂടി കടന്നുപോവുന്നു. സമുദ്രനിരപ്പിൽ നിന്ന് 750 മീറ്ററോളം ഉയരത്തിൽ സ്ഥിതിചെയ്യുന്ന മുട്ടിൽ ഗ്രാമപഞ്ചായത്തിന്റെ വിസ്തീർണം 47.37 ചതുരശ്ര കിലോമീറ്ററാണ്‌.
അതിരുകൾ : വടക്കുഭാഗത്ത് കണിയാമ്പറ്റ ഗ്രാമപ്പഞ്ചായത്ത്. തെക്കുഭാഗത്ത് മേപ്പാടി ഗ്രാമപ്പഞ്ചായത്ത്, കിഴക്കുഭാഗത്ത് മീനങ്ങാടി ഗ്രാമപ്പഞ്ചായത്ത്. പടിഞ്ഞാറുഭാഗത്ത് കല്പ്പറ്റ മുനിസിപ്പാലിറ്റി.
2001 ലെ സെൻസസ് പ്രകാരം മുട്ടിൽഗ്രാമപഞ്ചായത്തിലെ ജനസംഖ്യ 26,767 ഉം സാക്ഷരത 83.95% ഉം ആണ്‌.

## അവലംബം


വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
പടിഞ്ഞാറത്തറ ഗ്രാമപഞ്ചായത്ത്

വയനാട് ജില്ലയിലെ വൈത്തിരി താലൂക്കിൽ കല്പറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ പടിഞ്ഞാറത്തറ. പടിഞ്ഞാറത്തറയുടെ ഭൂവിസ്ത്യതി 55.18 ചതുരശ്ര കിലോമീറ്ററും ജനസാന്ദ്രത ചതുരശ്ര കിലോ മീറ്ററിന് 388 എന്ന തോതിലുമാണ്. ഈ ഗ്രാമത്തിന്റെ പടിഞ്ഞാറും തെക്കും ഭാഗങ്ങളിൽ പശ്ചിമഘട്ടമല നിരകളും കിഴക്ക് ഭാഗം കുറുമ്പാലക്കോട്ട എന്ന ഇടത്തരം ഉയരമുള്ള ഒറ്റപ്പെട്ട മലയും സ്ഥിതി ചെയ്യുന്നു.
ഏഷ്യയിലെ ഏറ്റവും വലിയ എർത്ത് ഡാം ആയ ബാണാസുര സാഗർ അണക്കെട്ട് ഈ പഞ്ചായത്തിൽ സ്ഥിതി ചെയ്യുന്നു. 
2001 ലെ സെൻസസ് പ്രകാരം പടിഞ്ഞാറത്തറ ഗ്രാമപഞ്ചായത്തിലെ ജനസംഖ്യ 21398   ഉം സാക്ഷരത 82.72% ഉം ആണ്‌.

## അവലംബങ്ങൾ

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
പൂതാടി ഗ്രാമപഞ്ചായത്ത്

വയനാട് ജില്ലയിലെ സുൽത്താൻ ബത്തേരി താലൂക്കിൽ പനമരം ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **പൂതാടി**.പൂതാടി ഗ്രാമപഞ്ചായത്തിന്റെ വിസ്തീർണം 82.88  ചതുരശ്രകിലോമീറ്ററാണ്‌.അതിരുകൾ വടക്ക് പുല്പള്ളി പഞ്ചായത്ത്, തെക്ക് മീനങ്ങാടി പഞ്ചായത്ത്, പടിഞ്ഞാറ് കണിയാമ്പറ്റ പഞ്ചായത്ത്, കിഴക്ക് ബത്തേരി മുനിസിപ്പാലിറ്റി എന്നിവയാണ്.

2001 ലെ സെൻസസ് പ്രകാരം പൂതാടി ഗ്രാമപഞ്ചായത്തിലെ ജനസംഖ്യ 36544   ഉം സാക്ഷരത 84.83% ഉം ആണ്‌.

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
നെന്മേനി ഗ്രാമപഞ്ചായത്ത്

വയനാട് ജില്ലയിലെ സുൽത്താൻ ബത്തേരി താലൂക്കിൽ സുൽത്താൻ ബത്തേരി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ നെന്മേനി.നെന്മേനി ഗ്രാമപഞ്ചായത്തിന്റെ വിസ്തീർണം 69.38  ചതുരശ്രകിലോമീറ്ററാണ്‌.അതിരുകൾ വടക്കുഭാഗത്ത് സുൽത്താൻബത്തേരി, നൂൽപ്പുഴ പഞ്ചായത്തുകളും, കിഴക്കുഭാഗത്ത് നൂൽപ്പുഴ പഞ്ചായത്തും തമിഴ്നാട് സംസ്ഥാനവും, തെക്കുഭാഗത്ത് തമിഴ്നാട് സംസ്ഥാനവും അമ്പലവയൽ പഞ്ചായത്തും, പടിഞ്ഞാറുഭാഗത്ത് അമ്പലവയൽ പഞ്ചായത്തുമാണ്.നവീന ശിലായുഗ ജീവിതത്തിലേക്ക് വെളിച്ചം വീശുന്ന തെളിവുകളുമായി നിലകൊള്ളുന്ന ഇടക്കൽ ഗുഹ നെന്മേനി ഗ്രാമപഞ്ചായത്തിലെ അമ്പുകുത്തി മലയിലാണുള്ളത്.അമൂല്യമായ ശിലാലിഖിതങ്ങളും ചിത്രകലയുടെ ആദിമമാതൃകകളും ഇവിടെനിന്ന് കണ്ടെടുത്തിട്ടുണ്ട്. കേരളസർക്കാറിന്റെ കീഴിലുള്ള പുരാവസ്തു വകുപ്പ് ഈ പ്രാചീന ഗുഹയെ സംരക്ഷിക്കുന്നു.

**നെന്മേനി പഞ്ചായത്ത് പൊതുവിവരണം** 

വാർഡുകൾ  :23 

വില്ലേജുകൾ : നെന്മേനി, ചീരാൽ 

2001 ലെ സെൻസസ് പ്രകാരം നെന്മേനി ഗ്രാമപഞ്ചായത്തിലെ ജനസംഖ്യ 44096   ഉം സാക്ഷരത 83.92% ഉം ആണ്‌. സ്ത്രീകൾ  22271 ഉം  പുരുഷന്മാർ 21825 ഉം ആണ് .ഇതിൽ 2079 പട്ടിക ജാതിക്കാരും  7086 പട്ടിക വർഗ്ഗക്കാരും ഉണ്ട് . പഞ്ചായത്തിലെ അകെ കുടുംബങ്ങളുടെ എണ്ണം 9763 ആണ് .

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
നൂൽപ്പുഴ ഗ്രാമപഞ്ചായത്ത്

വയനാട് ജില്ലയിലെ സുൽത്താൻ ബത്തേരി താലൂക്കിൽ സുൽത്താൻ ബത്തേരി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ നൂല്പുഴ .നൂല്പുഴ ഗ്രാമപഞ്ചായത്തിന്റെ വിസ്തീർണം 242.97  ചതുരശ്രകിലോമീറ്ററാണ്‌.വടക്കും കിഴക്ക് ഭൂരിഭാഗവും കർണ്ണാടക സംസ്ഥാനത്തിലെ മൈസൂർ ജില്ല അതിരിടുന്നു. തെക്കുഭാഗം മുഴുവനായും കിഴക്കേ അതിര് കുറെ ഭാഗവും തമിഴ്നാട്ടിലെ നീലഗിരി ജില്ലയാണ് അതിർത്തി. പടിഞ്ഞാറ് ഭാഗത്ത് സുൽത്താൻബത്തേരി, നെന്മേനി പഞ്ചായത്തുകളാണ് അതിർത്തി.
രണ്ട് സംസ്ഥാനങ്ങളുമായി അതിർത്തി പങ്കിടുന്ന ജില്ല എന്ന  പദവി വയനാട് ജില്ലക്ക് നൽകുന്നത് നൂല്പുഴ ഗ്രാമപഞ്ചായത്ത് കാരണമാണ്‌

2001 ലെ സെൻസസ് പ്രകാരം നൂല്പുഴ ഗ്രാമപഞ്ചായത്തിലെ ജനസംഖ്യ 23151ഉം സാക്ഷരത 72.53% ഉം ആണ്‌.
## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
മുള്ളൻകൊല്ലി ഗ്രാമപഞ്ചായത്ത്

വയനാട് ജില്ലയിലെ സുൽത്താൻ ബത്തേരി താലൂക്കിൽ സുൽത്താൻ ബത്തേരി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **മുള്ളൻകൊല്ലി ഗ്രാമപഞ്ചായത്ത്** . ഗ്രാമപഞ്ചായത്തിന്റെ വിസ്തീർണം 71.58  ചതുരശ്രകിലോമീറ്ററാണ്‌.അതിരുകൾ : വടക്കുഭാഗത്ത് കബനി നദിയും, കിഴക്കുഭാഗത്ത് കന്നാരംപുഴയും, പടിഞ്ഞാറുഭാഗത്ത് റിസർവ്വ് ഫോറസ്റും പുല്പള്ളി പഞ്ചായത്തും തെക്കുഭാഗത്ത് പുല്പള്ളി പഞ്ചായത്തുമാണ്. കേരളത്തിലെ കിഴക്കോട്ടൊഴുകുന്ന നദികളിൽ ഒന്നായ കബനി ഈ പഞ്ചായത്തിന്റെ അതിർത്തിയിലൂടെ ഒഴുകുന്നു
2001 ലെ സെൻസസ് പ്രകാരം മുള്ളങ്കൊല്ലി ഗ്രാമപഞ്ചായത്തിലെ ജനസംഖ്യ 28871ഉം സാക്ഷരത 89.21%ഉം ആണ്‌.
## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
അമ്പലവയൽ ഗ്രാമപഞ്ചായത്ത്

ലഘുചിത്രം|Phantom Rock, Ambalavayal
വയനാട് ജില്ലയിലെ സുൽത്താൻ ബത്തേരി താലൂക്കിൽ സുൽത്താൻ ബത്തേരി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ അമ്പലവയൽ . ഗ്രാമപഞ്ചായത്തിന്റെ വിസ്തീർണം 60.65  ചതുരശ്രകിലോമീറ്ററാണ്‌.അതിരുകൾ :വടക്കുഭാഗത്ത് സുൽത്താൻ ബത്തേരി, മീനങ്ങാടി പഞ്ചായത്തുകളും, കിഴക്കുഭാഗത്ത് നെന്മേനി പഞ്ചായത്തും, തമിഴ്നാട് സംസ്ഥാനവും, തെക്കുഭാഗത്ത് മേപ്പാടി പഞ്ചായത്തും, പടിഞ്ഞാറുഭാഗത്ത് മേപ്പാടി, മുട്ടിൽ പഞ്ചായത്തുകളുമാണ്.
2001 ലെ സെൻസസ് പ്രകാരം അമ്പലവയൽ ഗ്രാമപഞ്ചായത്തിലെ ജനസംഖ്യ 30442 ഉം സാക്ഷരത 84.83% ഉം ആണ്‌.

## Image gallery
File:Ambalavayal Dam (4650479987).jpg|Ambalavayal Dam


## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
പുല്പള്ളി ഗ്രാമപഞ്ചായത്ത്

വയനാട് ജില്ലയിലെ സുൽത്താൻ ബത്തേരി താലൂക്കിൽ സുൽത്താൻ ബത്തേരി ബ്ലോക്കിൽപെട്ട ഒരു ഗ്രാമപഞ്ചായത്ത് ആണ്‌ **പുല്പള്ളി ഗ്രാമപഞ്ചായത്ത്** . ഗ്രാമപഞ്ചായത്തിന്റെ വിസ്തീർണം 77.7  ചതുരശ്രകിലോമീറ്ററാണ്‌.അതിരുകൾ : വടക്ക് മുള്ളൻകൊല്ലി പഞ്ചായത്ത്, തെക്ക്: പൂതാടി പഞ്ചായത്ത്, പടിഞ്ഞാറ് കബനിപുഴ (തിരുനെല്ലി), പനമരം പഞ്ചായത്തുകൾ), കിഴക്ക് കന്നാരംപുഴ (കർണ്ണാടക ഫോറസ്റ്റ്) എന്നിവയാണ്. ധീര ദേശാഭിമാനിയായ കേരളവർമ വീര പഴശ്ശിരാജ ബ്രിട്ടീഷുകാരോടേറ്റുമുട്ടി വീരമരണം വരിച്ച മാവിലാംതോട് എന്ന ചരിത്ര പ്രസിദ്ധമായ സ്ഥലം ഈ പഞ്ചായത്തിലാണ്‌.
2001ലെ സെൻസസ് പ്രകാരം പുല്പള്ളി ഗ്രാമപഞ്ചായത്തിലെ ജനസംഖ്യ       30035      ഉം സാക്ഷരത 83.55% ഉം ആണ്‌.
## അവലംബം

*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
തിരുനെല്ലി ഗ്രാമപഞ്ചായത്ത്

വയനാട് ജില്ലയിലെ മാനന്തവാടി താലൂക്കിൽ മാനന്തവാടി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ തിരുനെല്ലി. ഗ്രാമപഞ്ചായത്തിന്റെ വിസ്തീർണം 201.16  ചതുരശ്രകിലോമീറ്ററാണ്‌. അതിരുകൾ വടക്ക് കർണ്ണാടകം, തെക്ക് മാനന്തവാടി പഞ്ചായത്ത്, കിഴക്ക് കർണ്ണാടകം, പുൽപ്പള്ളി പഞ്ചായത്ത്, പടിഞ്ഞാറ് മാനന്തവാടി പഞ്ചായത്ത് എന്നിവയാണ്.

ഉണ്ണിയച്ചിചരിതത്തിലും ബ്രഹ്മപുരാണത്തിലും പരാമർശിക്കപ്പെട്ടിട്ടുള്ള ഈ ഗ്രാമത്തിലാണ്‌ പ്രസിദ്ധമായ തിരുനെല്ലി ക്ഷേത്രം, ബാവലി മഖാം എന്നിവ സ്ഥിതി ചെയ്യുന്നത്. ഒരുകാലത്ത് നക്സൽ പ്രവർത്തനങ്ങൾ സജീവമായിരുന്ന ഈ ഗ്രാമം വർഗ്ഗീസിന്റെ വിപ്ലവ രാഷ്ട്രീയ പ്രവർത്തനങ്ങൾക്ക് പ്രസിദ്ധമാണ്‌. പിന്നീട് വർഗ്ഗീസ് പോലീസിന്റെ വെടിയേറ്റ് മരിച്ചതും ഇവിടെ വെച്ചാണ്‌. പ്രസിദ്ധ നോവലിസ്റ്റായ വത്സല നെല്ല്, ആഗ്നേയം, കൂമൻകൊല്ലി എന്നീ നോവലുകളാൽ ഈ ഗ്രാമത്തെ അനശ്വരമാക്കിയിരിക്കുന്നു.

2001-ലെ സെൻസസ് പ്രകാരം തിരുനെല്ലി ഗ്രാമപഞ്ചായത്തിലെ ജനസംഖ്യ 23529-ഉം സാക്ഷരത 68.65% ഉം ആണ്‌.

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
പനമരം ഗ്രാമപഞ്ചായത്ത്

വയനാട്‌ ജില്ലയിലെ മാനന്തവാടി താലൂക്കിൽ  പനമരം  ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **പനമരം**. ഗ്രാമപഞ്ചായത്തിന്റെ വിസ്തീർണം 80.9  ചതുരശ്രകിലോമീറ്ററാണ്‌.അതിരുകൾ വടക്ക്: പുൽപ്പള്ളി, മാനന്തവാടി പഞ്ചായത്തുകൾ, റിസർവ് ഫോറസ്റ്, കിഴക്ക്: പൂതാടി പഞ്ചായത്ത്, തെക്ക്: കണിയാംപറ്റ, പൂതാടി പഞ്ചായത്തുകൾ, പടിഞ്ഞാറ്: വെള്ളമുണ്ട, എടവക പഞ്ചായത്തുകൾ എന്നിവയാണ്.

ഭൂമിശസ്ത്രപരമായി വയനാട് ജില്ലയുടെ മധ്യഭാഗത്ത് സ്ഥിതിചെയ്യുന്ന പഞ്ചായത്താണ്‌ പനമരം സുൽത്താൻ ബത്തേരിയിൽ നിന്ന് 19 കി.മി. മാനന്തവാടിയിൽ നിന്ന് 15 കി.മി. അകലത്തിലാണ് കിടക്കുന്നത്. സാക്ഷരത 78.05% ആണ്‌.

പനമരത്തിനടുത്ത് പഴശ്ശിരാജാവിന്റെ ഒരു കോട്ട സ്ഥിതി ചെയ്യുന്നുണ്ട്. കിഴക്ക് ഭാഗത്തായി 5 കി.മി അകലെ കായക്കുന്ന്ൽ നശിച്ച് പോയ ജൈനക്ഷേത്രങ്ങൾ ഉണ്ട്. കബനി നദി ടൗണിനു സമീപത്തു കൂടി കിഴക്കോട്ട്‌ ഒഴുകുന്നു. ഇതിന്റെ തീരത്താണ്‌ പ്രശസ്തമായ പനമരം കൊറ്റില്ലം സ്ഥിതി ചെയ്യുന്നത്‌.

## ജനസംഖ്യ
രണ്ടായിരത്തിപതിനൊന്നിലെ  ഭാരതീയ സെൻസസ് പ്രകാരം പനമരത്ത് 2916 കുടുംബങ്ങളിലായി  6219 പുരുഷന്മാരും 6464 സ്ത്രീകളും ഉൾപ്പെടെ 12683 ആണ് ജനസംഖ്യ. ഇതിൽ 1512 പേർ ആറു വയസിനു താഴെയുള്ള കുട്ടികളാണ്. 1039 ആണ് സ്ത്രീ പുരുഷ അനുപാതം.

## അവലംബം

*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
തൊണ്ടർനാട് ഗ്രാമപഞ്ചായത്ത്

വയനാട് ജില്ലയിലെ മാനന്തവാടി താലൂക്കിൽ മാനന്തവാടി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **തൊണ്ടർനാട് ഗ്രാമപഞ്ചായത്ത്**. ഗ്രാമപഞ്ചായത്തിന്റെ വിസ്തീർണം 131.15  ചതുരശ്രകിലോമീറ്ററാണ്‌.കേരളത്തിലെ പ്രധാന നദികൾ ആയ മയ്യഴിപ്പുഴ, കബിനി എന്നീ നദികൾ ഉത്ഭവിക്കുന്നത് തൊണ്ടർനാട് ഗ്രാമപഞ്ചായത്തിന്റെ പടിഞ്ഞാറൻ മലനിരകളിൽ നിന്നാണ് . അതിരുകൾ: വടക്ക് തവിഞ്ഞാൽ പഞ്ചായത്ത്, കണ്ണൂർ ജില്ല, തെക്ക് കോഴിക്കോട് ജില്ല, കിഴക്ക് എടവക, വെള്ളമുണ്ട പഞ്ചായത്തുകൾ, പടിഞ്ഞാറ് കോഴിക്കോട്, കണ്ണൂർ ജില്ലകൾ എന്നിവയാണ്

2001 ലെ സെൻസസ് പ്രകാരം തൊണ്ടർനാട് ഗ്രാമപഞ്ചായത്തിലെ ജനസംഖ്യ 19639   ഉം സാക്ഷരത 83.77% ഉം ആണ്‌.

## ചരിത്രം

തൊണ്ടനാടിന്റെ ചരിത്രത്തിനു പഴശ്ശിയുടെ കാലം വരെ വരെ മാത്രമേ അറിവുള്ളു. പഴശ്ശിയുടെ അധീനത്തിലിരുന്ന തൊണ്ടർനാട്  1805 നവംബർ 30 ന് വീരപഴശ്ശിയുടെ ചരമത്തോടെ  ബ്രിട്ടീഷുകാരുടെ അധീനതയിലായി. 

## സ്ഥലനാമോൽപത്തി
ഈ പ്രദേശം  നെല്ലിയോട് തിരുമുൽപ്പാടിനവകാശപ്പെട്ടതായിരുന്നു.  തൊണ്ടർ നമ്പിയാരായിരുന്നുഅദ്ദേഹത്തിനുവേണ്ടി മന്ത്രിസ്ഥാനിയായ  തൊണ്ടർനാടിൻറെ ഭരണം നടത്തിയത്. തൊണ്ടർ നമ്പിയാർ ഭരിച്ച നാടായത് കൊണ്ട് തൊണ്ടർനാട് എന്ന പേർ ലഭിച്ചു.

## സ്വാതന്ത്രസമര ദേശീയപ്രസ്ഥാനത്തിലെ സ്ഥാനം, പ്രധാന വ്യക്തികൾ, സംഭവങ്ങൾ
വയനാടൻ ഗാന്ധി എന്നറിയപ്പെട്ടിരുന്ന ശ്രീ.കെ.പി.ക്യഷ്ണൻ നായർ ദേശിയ പ്രസ്ഥാനത്തെ നയിച്ച പ്രമുഖരിൽ പ്രധാനിയായിരുന്നു. ഇദ്ദേഹത്തിൻറെ സ്മരണ നിലനിർത്തുന്ന സാംസ്കാരിക സ്ഥാപനമാണ് നിരവിൽ പുഴയിലെ ശ്രീ.കെ.പി. ക്യഷ്ണൻ നായർ സ്മാരക വായനശാല.

## സാമൂഹ്യ രാഷ്ട്രീയ സാംസ്കാരിക പ്രസ്ഥാനങ്ങൾ
സ്വാതന്ത്യാനന്തരം കേരളത്തിലാകെ അലയടിച്ച ജന്മിത്ത വിരുദ്ധ സമരത്തിൻറെ അലയൊലികൾ ഈ പഞ്ചായത്തിലുമുണ്ടായി. 1950 കളിൽ പാട്ട വ്യവസ്ഥയ്ക്കെതിരായ പ്രതിഷേധങ്ങൾ അങ്ങിങ്ങ് ഉയരുകയുണ്ടായി.

## പഞ്ചായത്ത് രൂപീകരണം / ആദ്യകാല ഭരണസമിതികൾ
1963ൽ രൂപീ ക്യതമായ ഈ പഞ്ചായത്തിൻറെ ആദ്യ പ്രസിഡൻറ് സ്വാതന്ത്ര്യ സമര സേനാനിയും സാമൂഹ്യ പ്രവർത്തകനുമായിരുന്ന കെ.പി.ക്യഷ്ണൻ നായർ ആയിരുന്നു.2015ലെ തെരഞ്ഞേടുപ്പിൽ സി.പി.എം നേതൃത്വത്തിലുള്ള എൽ.ഡി.എഫ് ഭരണം നേടി. ഇപ്പോൾ സി.പി.എം അംഗം കുര്യാക്കോസ് പി.എ പ്രസിഡണ്ടും സലോമി ഫ്രാൻസിസ് വൈസ്പ്രസിഡണ്ടും ആണ്.

## വാർഡുകൾ, 2015ൽ മെമ്പർമാർ

## അവലംബം

*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
വെള്ളമുണ്ട ഗ്രാമപഞ്ചായത്ത്

വയനാട് ജില്ലയിലെ മാനന്തവാടി താലൂക്കിൽ മാനന്തവാടി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ **വെള്ളമുണ്ട** . ഗ്രാമപഞ്ചായത്തിന്റെ വിസ്തീർണം 64.54 ചതുരശ്രകിലോമീറ്ററാണ്‌.അതിരുകൾ പടിഞ്ഞാറ് ബാണാസുര പർവതം , കിഴക്ക് കാരക്കാമല,വടക്ക് എടവക പഞ്ചായത്ത്, തെക്ക് കൈപുതുശ്ശേരി പുഴ.

2001 ലെ സെൻസസ് പ്രകാരം വെള്ളമുണ്ട ഗ്രാമപഞ്ചായത്തിലെ ജനസംഖ്യ 19639  ഉം സാക്ഷരത 83.77% ഉം ആണ്‌.

## ഭരണം
2020ലെ തെരഞ്ഞെടുപ്പിൽ എൽ ഡി എഫ് ഭരണത്തിലേറുകയും ചെയ്തു. ഇപ്പോൾ സി പി എം ലെ സുധി രാധാകൃഷ്ണൻ പ്രസിഡന്റും ഇടത് സ്വാതന്ത്രൻ ജംഷീർ കുനിങ്ങാരത്ത് വൈസ് പ്രസിഡന്റ് ആയ ഭരണസമിതി ആണ് ഭരിക്കുന്നത്.

## വാർഡുകൾ, 2015ൽ മെമ്പർമാർ
	
## അവലംബം
*http://www.trend.kerala.gov.in  
*http://lsgkerala.in/ 
*Census data 2001
				

വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ